sagorsarker/bangla-wikipedia huggingface dataset:
ফ্লাফারনাটার

ফ্লাফারনাটার হল এক ধরনের স্যান্ডউইচ যা সাদা পাউরুটির উপর পিনাট বাটার ও মার্সমেলো ফ্লাফ লাগিয়ে তৈরী করা হয়। বৈচিত্র্যতার জন্য গমের রুটির প্রতিস্থাপন এবং বিভিন্ন মিস্টি, নোনতা, মসলাদার উপাদান যোগ করা হয়। ফ্লাফারনাটার শব্দটি দ্বারা পিনাট বাটার ও মার্সমেলো ফ্লাফ সহিত তৈরী অন্য খাবার বিশেষত ডেজার্ট জাতীয় মিষ্টান্ন ও বোঝানো হয়।
বিংশ শতাব্দীর প্রথম দিকে এই স্যান্ডউইচটি সর্বপ্রথম তৈরী করা হয় যখন মার্সমেলো ক্রিম নামক এক মিস্টি স্প্রেড (পাউরুটি বা ক্রেকার্সে লাগিয়ে খাওয়া যায় এমন খাদ্য)। ম্যাসাচুসেট্‌স এ আবিষ্কৃত হয়।  প্রথম বিশ্বযুদ্ধ চলাকালীন, বাদামের মাখন ও মার্সমেলো ক্রিমের সহযোগে একটি রান্নাপ্রনালি প্রকাশিত হয়, যা ছিল স্যান্ডউইচের নিকটতম পরিচিত উদাহরণ। "ফ্লাফারনাটার" শব্দটি স্যান্ডউইচ বাজারজাতকরনের কৌশল হিসেবে ১৯৬০ সালে এক বিজ্ঞাপনী সংস্থা দ্বারা প্রচলিত হয়।
এই স্যান্ডউইচটি নিউ ইংল্যান্ড এ অধিক জনপ্রিয় এবং ম্যাসাচুসেটস এর প্রাদেশিক স্যান্ডউইচ হিসেবে প্রস্তাবিত হয়েছে।
এক টুকরো রুটিতে চীনা বাদামের মাখন লাগিয়ে, অন্য আরেক টুকরোতে মার্সমেলো ফ্লাফ লাগিয়ে একত্রিত করে স্যান্ডউইচটি তৈরী করা হয়। সাদা রুটির পরিবর্তে গমের রুটি ব্যাবহারে, চীনাবাদামের মাখনের পরিবর্তে অথবা সাথে "নাটেলা" নামক হ্যাজেলনাট বাদামের মাখন ব্যাবহারে, এবং কলা এর মত মিষ্টি উপাদান সহযোগে অথবা বেকনের মত মসলাদার উপাদান যোগে রন্ধনপ্রণালীতে বৈচিত্র্য আনা হয়। "ফ্লাফারনাট" নিজেও "পিনাট বাটার ও জেলী স্যান্ডউইচ" এর একটি পরিবর্তিত রূপ। যদিও সাধারনত বাচ্চাদের খাবার হিসেবেই প্রচলিত,  বড়দের আকৃষ্ট করার জন্য  ফ্লাফারনাটের রেসিপি বড়দের স্বাদোপযোগী করে তোলা হয়। যেমন, নিউ ইয়র্কের এক খাদ্য সরবরাহক  মচমচে আইসক্রিম কোনের মধ্যে এক চামচ পিনাট বাটার ও উপরে এক চামচ ঝলসানো মার্সমেলো ফ্লাফ দিয়ে এক ধরনের ফ্লাফারনাটর এপেটাইজার পরিবেশন করে।
ফ্লাফারনাটার শব্দটি পিনাট বাটার ও মার্স-মেলো ফ্লাফ যুক্ত অন্য খাবারকেও বোঝায়, ফ্লাফারনাটার কুকিজ, এবং কাপকেকও এর অন্তর্ভুক্ত। ডার্কি-মোয়ার নামক কোম্পানি যেটি জনপ্রিয় মার্স-মেলো ফ্লাফ তৈরী করে, একটি রান্নার বই প্রকাশ করেছে যেখানে ফ্লাফফারনাট সংবলিত বিভিন্ন রন্ধন প্রণালী আছে যেমন ফ্লাফারনাট বার, ফ্রস্টিং, পাই এবং শেক ইত্যাদি।  ২০০৬ সালে, ব্রিঘাম'স আইস্ক্রিম এবং ডার্কি-মোয়ার, ফ্লাফারনাট ফ্লেভারের আইস্ক্রিম চালু করে, যেটি ভেনিলা আইসক্রিম ও পিনাটবাটার যোগে তৈরী হয়। ফ্লাফারনাটার নামে বোয়ার বাদার্স কোম্পানির একটি লজেন্স ও ১৯৬৯ সালের শুরুর দিকে  প্রচলিত ছিল। অক্টোবর মাসের ৮ তারিখ জাতীয় ফ্লাফারনাট দিবস পালিত হয়।
আইওয়া হাইওয়ে ১৬০

আইওয়া হাইওয়ে ১৬০ (আইওয়া ১৬০) যুক্তরাষ্ট্রের আইওয়াতে অবস্থিত একটি রাজ্য মহাসড়ক, যেটি মধ্য আইওয়া দিয়ে পূর্ব-পশ্চিম দিকে বিস্তৃত। রাস্তাটি অ্যানকিনির আইওয়া ৪১৫ থেকে শুরু হয়ে ইন্টারস্টেট ৩৫ (আই-৩৫) এ গিয়ে সমাপ্ত হয়। ওয়াই ইন্টারসেকশান সত্যিকার অর্থে শেষ হয়, আইওয়া ৪১৫ এর দক্ষিণ প্রান্তে, যার ফলে রাস্তাটি পূর্ব থেকে পশ্চিম মূখী সোজা সড়কে পরিনত হয়। আইওয়া ১৬০, ইউএস রুট ৬৯ এর নিকটে দ্যাস মনিস এরিয়া কমিউনিটি কলেজ অতিক্রম করে।
আইওয়া ১৬০ মহাসড়কটি দক্ষিণাঞ্চলীয় প্রান্তবিন্দু অ্যানকিনির আইওয়া ৪১৫ এর স্টপলাইট ইন্টারসেকশন থেকে আরম্ভ হয়। আইওয়া ৪১৫ দক্ষিণ দিক থেকে এসে পশ্চিম দিক বরাবর চলে যায়, আইওয়া ১৬০ পূর্বদিকে চলতে থাকে এবং অ্যানকিনি রাজ্য সড়ক উত্তর দিকে চলতে থাকে।স্থানীয়ভাবে আইওয়া ১৬০ রাস্তাটিকে অর্ল্যাবর রোড ডাকা হয়, যেটি
ডিএমএসিসি বুলভার্ডের সাথে মিলিত হয়, রাস্তাটির মাত্র ০.৫ মাইল (০.৮ কি.মি.) দুরত্ব পশ্চিম দিক থেকে পেরিয়ে এসে দ্যাস মনিস এরিয়া কমিউনিটি কলেজ(ডিএমএসিসি) ক্যাম্পাসকে দক্ষিণ দিক দিয়ে । আইওয়া ১৬০ রাস্তাটি, স্থানীয়ভাবে পরিচিত অ্যানকিনি বুলভার্ড(ইউএস-৬৯)কে অতিক্রম করার পূর্বে বিজনেসকে দক্ষিণ দিক থেকে এবং ডিএমএসিসি ক্যাম্পাসকে আড়াআড়ি ভাবে উত্তরদিক থেকে পাশ কাটিয়ে যায়।
পূর্বমুখী ইউএস ৬৯ রাস্তাটি বাণিজ্যিক এলাকাকে দক্ষিণে এবং আবাসিক এলাকাকে উত্তরদিকে আলাদা করে। একটি এক-লাইনের ইউনিয়ন প্যাসিফিক রেললাইন, আইওয়া ১৬০ এর শেষ দিককে বিভক্ত করে যায়, যেখান থেকে রাস্তাটির বাকি অংশ পুরোপুরি বাণিজ্যিক এলাকাতে প্রবেশ করে। রাস্তাটি পূর্বে প্রান্তবিন্দু থেকে মাত্র ০.৩ মাইল অদূরে ডেলাওয়্যার অ্যাভিনিউ অতিক্রম করে, এখানে উত্তর-দক্ষিণমূখী একটি সড়ক বাকি যানবাহন গুলিকে পূর্বদিকে আই-৩৫ বরাবর ধাবিত করে। আইওয়া ১৬০ শেষ হয় গিয়ে আই-৩৫ এর এক্সিট ৯০ ওভারপাসে।
১৯৪৭ সালে আইওয়া হাইওয়ে ১৬০ কে একটি কোনাকুনি সংযোগ সড়ক হিসেবে নির্মাণ করা হয়েছিল, আইওয়া হাইওয়ে ৬০ (বর্তমানে আইওয়া হাইওয়ে ৪১৫) থেকে ইউএস রুট ৬৯ পর্যন্ত। আইওয়া ১৬০ এর পশ্চিম প্রান্ত প্রকতপক্ষে একটি ওয়াই ইন্টারসেকশান ছিল, এখানে আইওয়া ৬০ দক্ষিণ দিক থেকে এসে উত্তর-পূর্বদিক বরাবর এবং আইওয়া ১৬০ উত্তর-পশ্চিম দিকে চলে যায়। ১৯৮০ সালে আইওয়া ১৬০ কে এক মাইল বাড়ানো হয়, ইউএস ৬৯ থেকে আই-৩৫ পর্যন্ত, এবং ১৯৮৬ সাল নাগাদ আ্ইওয়া ৪১৫ কে উত্তরে সরিয়ে নিয়ে টি ইন্টারসেকশনে পরিণত করা হয়।
এম-১৩২ (মিশিগান হাইওয়ে)

এম-১৩২ যুক্তরাষ্ট্রে মিশিগান অঙ্গরাজ্যের এ্যান আরবোর এর নিকটে লোয়ার পেন্সিলভানিয়ায় অবস্থিত একটি প্রাক্তন নামাঙ্কিত স্টেট ট্রাঙ্কলাইন মহাসড়ক ছিল। মহাসড়কটি ১৯২৯ সালে ডেক্সটার এবং এ্যান আরবোর এর সংযোগকারী হিসাবে প্রমশন পেয়েছিল, যা বর্তমানের উত্তর-পশ্চিম বরাবর ডেক্সটার-এ্যান আরবোর রোড। মহাসড়কটি ১৯৬০ সালে দিকে পুনরায় স্থানীয় নিয়ন্ত্রণে ছেড়ে দেওয়া হয়।
ডেক্সটার শহরের কেন্দ্রস্থলে বেকার রোড এবং মেইন স্ট্রীট এর একটি সংযোগস্থল থেকে শুরু হয়ে, এম-১৩২ মেইন স্ট্রীট বরাবর শহরের মধ্য দিয়ে দক্ষিণ-পূর্ব দিকে চলতে থাকে। রাস্তাটি শহরের সীমানায় পৌছালে ডেক্সটার-এ্যান আরবোর রোড নাম ধারণ করে। এরপর রাস্তাটি দক্ষিণ-পূর্ব দিকে ওয়াশটেনেউ কাউন্টির গ্রামীণ এলাকার মধ্য দিয়ে, এ্যান আরবোর প্রবেশের আগ পর্যন্ত চলতে থাকে। সেখানে এটি ডেক্সটার এ্যাভিনিউকে অনুসরণ করে এবং ইউএস হাইওয়ে ১২ (ইউএস ১২, হুরন স্ট্রীট/জ্যাকসন এ্যাভিনিউ)-এ গিয়ে শেষ হয়।
১৯২৯ সালে ডেক্সটার এবং এ্যান আরবোর এর সংযোগকারী মহাসড়ক হিসাবে এম-১৩২ প্রমশন পেয়েছিল, যা একই সময়ে তৈরি করা হয়েছিল এবং এটি একটি সম্পূর্ণ পাকা রাস্তা। এটি ১৯৬০ সালে স্টেট ট্রাঙ্কলাইন সিস্টেম থেকে স্থানান্তরের আগ পর্যন্ত একই অবস্থায় ছিল, যা এ্যান আরবোরের নিকটে ইন্টারস্টেট ৯৪ এবং ইউএস ১২ ফ্রিওয়ে সম্পন্ন হওয়ার পরে স্থানান্তরিত হয়েছিল। হাইওয়ে সিস্টেম থেকে স্থানান্তরের পর রাস্তাটি বর্তমানে ডেক্সটার-এ্যান আরবোর রোড নামে পরিচিত। এটি একটি দুই লেন বিশিষ্ট চওড়া রাস্তা।
স্টার ওয়ার্স: দ্য ফোর্স অ্যাওয়েকেন্স

স্টার ওয়ার্স: দ্য ফোর্স অ্যাওয়েকেন্স একটি ২০১৫ সালে নির্মিত মার্কিন মহাকাব্যিক কল্প-বৈজ্ঞানিক চলচ্চিত্র। এটি স্টার ওয়ার্স চলচ্চিত্র সিরিজের সপ্তম চলচ্চিত্র। এটি পরিচালনা, চিত্রনাট্য রচনা এবং সহ-প্রযোজনা করেন জে. জে. অ্যাব্রামস। চলচ্চিত্রটিতে অভিনয় করেন হ্যারিসন ফোর্ড, মার্ক হামিল, ক্যারি ফিশার, অ্যাডাম ড্রাইভার, ডেইজি রিডলি, জন বোয়েগা, অস্কার আইজ্যাক এবং ডমনাল গ্লিসন। চলচ্চিত্রটি রিটার্ন অব দ্য জেডাই (১৯৮৩) এর ৩০ বছর পরের প্রেক্ষাপট নিয়ে আবর্তিত। চলচ্চিত্রে রে, ফিন এবং পো ড্যামেরনকে গ্যালাকটিক সম্রাজ্যের উত্তরসুরি ফার্স্ট অর্ডার এবং এর নেতা কাইলো রেন এর বিরুদ্ধে লড়াই করতে দেখা যায়।
গ্যালাক্টিক গৃহযুদ্ধের ৩০ বছর পর গ্যালাক্টিক সম্রাজ্যের উত্তরসুরী 'ফার্স্ট অর্ডার', নিউ রিপাবলিককে ক্ষমতা থেকে অপসারন করে নিজেদেরকে গ্যালাক্সির ক্ষমতায় অধিস্টিত করতে চায়।
নিউ রিপাবলিক মুখি সামরিক সংস্থা 'রেসিস্টেন্স' এর প্রধান জেনারেল লেয়া অরগানা তার বিশ্বস্ত কর্মচারী ক্যাপ্টেন পো ড্যামেরন কে 'জাক্কু ' নামক গ্রহে পাঠান একটি ম্যাপ সংগ্রহ করার জন্য, যেখানে লেয়ার ভাই জেডাই মাস্টার লুক স্কাইওয়াকারের ঠিকানা উল্লেখ আছে। কিন্তু দুরভাগ্য বশত পো রেসিস্টেন্সের শত্রু, ফাস্ট অর্ডারের নেতা কাইলো রেন এর হাতে ধরা পরেন। কিন্তু এর আগে তিনি ম্যাপ টি তার ড্রয়েড, বি বি ৮ এর কাছে আমানত রেখে দেন। বি বি ৮ দুরঘটনা স্থল থেকে দূরে সরে আসলে ম্যাপ টি কাইলো রেন এর হাতে যাওয়া থেকে বেঁচে যায়। কিন্তু পো কে কাইলো বন্ধি করে এবং ম্যাপের কথা জিজ্ঞেশ করে। তবে, পো তা বলতে অস্বীকৃতি জানায়। বি বি ৮ কি পারবে ম্যাপ টিকে সঠিক হাতে তুলে দিতে?
আইওয়া হাইওয়ে ১৭৩

আইওয়া হাইওয়ে ১৭৩ (আইওয়া ১৭৩) যুক্তরাষ্ট্রের আইওয়াতে অবস্থিত একটি রাজ্য মহাসড়ক। রাস্তাটি পশ্চিম আইওয়াতে এবং ১৪ মাইল (২৩ কি.মি.) লম্বা। আটলান্টিকের উত্তর-পশ্চিমাঞ্চলীয় আইওয়া ৮৩ থেকে শুরু হয়ে, রাস্তাটি কিম্বাংটনের আইওয়া ৪৪ এ গিয়ে শেষ হয়। আইওয়া ১৭৩, এল্ক হর্ন এবং কিম্বাংটনের সংযোগ-সড়ক হিসেবে কাজ করে, ছোট শহর দুইটি তাদের স্থানীয় ডেনিশ ঐতিহ্যের জন্য বিখ্যাত। পশ্চিমাঞ্চলীয় স্কাই সিন উপপথ হিসেবে রাস্তাটি, আইওয়া ৪৫ থেকে আই-৮০ এর সংযোগ-সড়ক হিসেবে নির্মাণ করা হয়। ১৯৩০ সালে রাস্তাটিকে এল্ক হর্ণ এবং কিম্বাংটনের মধ্যবর্তী একটি শাখা সড়ক হিসেবে নামকরণ করা হয়, এবং ১৯৮০ সালে আইওয়া ১৭৩কে বর্তমান দৈর্ঘ্যে বর্ধিত করা হয়।
আটলান্টিক মহাসাগরের তিন মাইল(৪.৮ কি.মি.) উত্তর-পশ্চিমে আইওয়া ৮৩ থেকে আইওয়া ১৭৩ এর যাত্রা শুরু। এরপর রাস্তাটি উত্তরদিকে গ্রামীণ চেজ কাউন্টি অতিক্রম করে পার্শিয়াল কভারলিপ ইন্টারচেঞ্জ এ উপস্হিত হয়ে আই-৮০ এর সাথে মিলিত হয়। আই-৮০ এর একটু অদূরে রাস্তাটি সেলবি কাউন্টিতে প্রবেশ করে। আরো উত্তরে আইওয়া ১৭০ এল্ক হর্ণ অতিক্রম করে, যেখানে একটি সত্যিকার ডেনিশ বায়ুকল অতিথিদের আইওয়া ওয়েলকাম সেন্টার বরাবর স্বাগত জানায়।
এল্ক হর্ণের উত্তরে, পশ্চিম দিকে মোড় নিয়ে আইওয়া ১৭৩ সেলবি-অডুবন কাউন্টি লাইন অতিক্রম করে উত্তর দিকে মোড় নেয়। আরও তিন মাইল উত্তরে রাস্তাটি কিম্বাংটন এ পৌছায়, যেখানে এটি মূল মহাসড়কের সাথে সাথে চলে।আইওয়া ৪৪ এর উত্তর প্রান্তবিন্দুতে আইওয়া ১৭৩, দ্যা লিটল মারমেইড ভাস্কর্য অতিক্রম করে,এই ভাস্কর্যটি ডেনিশদের একটি ঐতিহ্যবাহী স্থাপনা। আই-৮০ থেকে আইওয়া ৪৪ পর্যন্ত বিস্তৃত রাস্তাটি ১৪০ মাইল দীর্ঘ পশ্চিমাঞ্চলীয় স্কাই সিন উপপথ|পশ্চিমাঞ্চলীয় স্কাই সিন উপপথের অংশ।
১৯৩০ সালে আইওয়া ১৭৩ কে একটি ৩ মাইল (৪.৮ কি.মি.) লম্বা রাস্তা হিসেবে দক্ষিণ কিম্বাংটনের নিকটে অবস্থিত আইওয়া ৭ থেকে এল্ক হর্ণ এবং মধ্যবর্তী স্পার রুট হিসেবে নির্মাণ করা হয়। ১৯৩২ সাল নাগাদ রাস্তাটিকে আধা পাঁকা করা হয় এবং ১৯৫৬ সালে পুরোপুরি বাঁধিয়ে ফেলা হয়। ১৯৮০ সালে আইওয়া ১৭৩ কে দক্ষিণে বর্তমান দৈর্ঘ্যে সম্প্রসারিত করা হয়।
নতুন যুক্ত হওয়া ১১ মাইলের রাস্তাটিকেও নামকরণ করে বাঁধিয়ে ফেলা হয়। তখন থেকেই রাস্তাটি অবিকৃত অবস্থায় বিদ্যমান রয়েছে।
কে-৩০ (ক্যান্সাস হাইওয়ে)

কে-৩০ যুক্তরাষ্ট্রের ক্যান্সাসে অবস্থিত একটি রাজ্য মহাসড়ক। রাস্তাটি ১.৯৫ মাইল (৩.১৫কি.মি.) লম্বা। উত্তরে ইন্টারস্টেট ৭০(আই-৭০) থেকে দক্ষিণে ম্যাপল হিল শহর পর্যন্ত বিস্তৃত রাস্তাটি। ১৯২০ সালের দিকে রাস্তাটির একটি পূর্ববর্তী অংশ ছিল, সেই অংশটি ১৯৩২ নাগাদ বাতিল করা হয়। রাস্তাটি জেফার্সন কাউন্টি তে অবস্থিত। বর্তমান কে-৩০ ১৯৫০ সালের গোড়ার দিকে তৈরী করা হয়।
রাস্তাটি আই-৭০ থেকে শুরু হয়ে ইউএস ৪০ এর সাথে যুক্ত হয়ে এক্সিট ৩৫১ সড়ক এ মিলিত হয়। রাস্তাটি উইন্ডি হিল রোড নামধারণ করে দক্ষিণাঞ্চলীয় এসক্রিজ শহরে প্রবেশ করে। আই-৭০ থেকে যাত্রা শুরু করে কে-৩০ মিল ক্রিক পাড়ি দেবার পূর্বে ওয়াটারম্যান ক্রসিং রোড অতিক্রম করে। রাস্তাটি হঠাৎ পূর্বে বাঁক নেবার আগে, ইউনিয়ন প্যাসিফিকের মালিকানাধীন একটি রেলপথ অতিক্রম করে। তারপর কে-৩০ আস্তে আস্তে উত্তরপূর্বে বাঁক নিয়ে রেলপথটির সমান্তরালে চলতে থাকে। এরপর সানসেট লেনের সাথে মিলিত হয়। এখানে কে-৩০ কে এলম স্ট্রিট নামে ডাকা হয়, কেননা রাস্তাটি দক্ষিণাঞ্চলীয় ম্যাপল হিলের দিকে অগ্রসর হয়। রাস্তাটি মেইন স্ট্রিটের সাথে মিলিত হবার মাধ্যমে সমাপ্তি ঘটে।
রাস্তাটির রক্ষণাবেক্ষন করে ক্যান্সাস ডিপার্টমেন্ট অব ট্রান্সপোর্টেশান(কেডিওটি)। ২০১০ সালে, কেডিওটির হিসাব মতে দৈনিক গড়ে ৮৫ টি ট্রাকসহ ১,৪২০ টি যানবাহন চলাচল করতো রাস্তাটি দিয়ে। রাস্তাটির কোন অংশই জাতীয় মহাসড়ক ব্যবস্থারর অংশ নয়।
পূর্ববর্তী একটি রাস্তাকে ১৯২৭ সাল নাগাদ ক্যান্সাস স্টেট হাইওয়ে সিস্টেমের অধীনে নিয়ে আসা হয়। রাস্তাটি টংগানোক্সির ইউএস ৪০ কে অসকোলুসার ইউএস ৭৩ডাব্লিউ এর সাথে যুক্ত করে। সেই সময় এই রাস্তাটিই ছিল একমাত্র গ্রেডেড হাইওয়ে। যদিও ১৯৩২ সাল নাগাদ রাস্তাটির নামকরণ রহিত করা হয়, যা কিনা কে-১০ থেকে বর্তমান কে-৩০ কে, ১৯৫০ সালে তৈরী করা হয়, যেটি ছিল কে-১০ থেকে ম্যাপল হিল পর্যন্ত বিস্তৃত, রাস্তাঢি ছিল তখনকার দিনের একমাত্র বাঁধানো সড়ক।১৯৫৩ সালে রাস্তাটি কে পাঁকা করা হয়, ১৯৬০ সালে আই-৭০ তৈরী হয়ে গেলে, কে-১০ কে, আই-৭০ দ্বারা প্রতিস্থাপন করা হয়। তখন থেকে এটি অবিকৃত অবস্থায় রয়েছে।
কে-৪৪ (ক্যান্সাস হাইওয়ে)

কে-৪৪ যুক্তরাষ্ট্রের ক্যান্সাসে অবস্থিত একটি রাজ্য মহাসড়ক। রাস্তাটির শুরু হয়েছে অ্যান্থনির কে-২ থেকে। এরপর দক্ষিণ মধ্য কাউন্টির সাম্নার এলাকা হয়ে উত্তরের ক্যাডওয়েল কে-৪৯ এ গিয়ে শেষ হয়। রাস্তাটি ২৪.৬৭৪ মাইল (৩৯.৭০৯ কি.মি.) লম্বা। ১৯৩২ সালে রাস্তাটির নামকরণ করা হয়, অদ্যাবধি রাস্তাটির তেমন কোন পরিবর্তন সাধিত হয়নি।
কে-৪৪ হার্পার এবং অ্যান্থনি কাউন্টির কে-২ থেকে আরম্ভ হয়েছে। রাস্তাটিকে স্থানীয়ভাবে মেইন স্ট্রিটও বলা হয়। পশ্চিম প্রান্তবিন্দুতে রাস্তাটি একটি দুই-লেনের রাস্তা হিসেবে পূর্বে চলতে শুরু করে। তারপর কে-১৭৯ এর উত্তর প্রান্তবিন্দু দিয়ে রাস্তাটি অ্যান্থনি কাউন্টি ত্যাগ করে ০.৫ মাইল পূর্বে হার্পার কাউন্টিতে প্রবেশ করে। তার আগে কে-৪৪, ১৩ মাইলের আগের সাম্নার কাউন্টি পেরিয়ে যায়। রাস্তাটি উত্তর ক্যাডওয়েলে চিক্সাসকিয়া নদী অতিক্রম করে। নদীটি অতিক্রম করে এটি আস্তে আস্তে দক্ষিণ-পূর্ব দিকে মোড় নিয়ে কে-৪৯ এ গিয়ে শেষ হয়। 
কে-৪৪ মুলত ক্যান্সাস ডিপার্টমেন্ট অব ট্রান্সপোর্টেশান (কেডিওটি) দ্বারা রক্ষণাবেক্ষণ করা হয়। কেডিওটির পরিসংখ্যান মতে কে-৪৪ দিয়ে দৈনিক সর্বোচ্চ ৭২৯ থেকে সর্বনিম্ন ৩১৩ টি যানবাহন চলাচল করে।
১৯৩২ সালের ম্যাপেই কে-৪৪ এর অস্তিত্বের কথা জানা যায়। তখন থেকেই এর নামকরণ এর সময়কাল বিবেচনা করা হয়। যদিও তখন রাস্তাটি কাঁচা সড়ক হিসেবেই বিদ্যমান ছিল। ১৯৪৮ থেকে ১৯৫০ সালের দিকে রাস্তাটিকে পাঁকা করা হয় এবং তখন থেকে কে-৪৪ কে খুব একটা পরিবর্তনের মধ্যদিয়ে যেতে হয়নি।
পাকিস্তান সুপার লিগ

পাকিস্তান সুপার লিগ (PSL) () হল একটি পাকিস্তানি পেশাদার টুয়েন্টি২০ ক্রিকেট লিগ প্রতিযোগিতা যেখানে প্রতিনিধিত্বমূলক ৬টি শহরের ক্লাবকে নিয়ে গঠন করা হয়েছে। এটির সদর দফতর লাহোরে অবস্থিত। মূলত প্রতিযোগিতাটি সংযুক্ত আরব আমিরাতে অনুষ্ঠিত হলেও পিএসএল নামে বা ব্যাপকভাবে পাকিস্তানে প্রিমিয়ার ক্রিকেট লিগ নামে বিবেচনা করা হয়।
পাকিস্তান সুপার লিগ ২০১৬ সালের ৪ ফেব্রুয়ারীতে তারিখে শুরু হয়ে ২৩ ফেব্রুয়ারি পর্যন্ত অনুষ্ঠিত হবে এবং বিদ্যমান হায়ার টি২০ কাপ এর শিরোনাম পরিবর্তন করে পাকিস্তান সুপার লিগ নামে প্রতিস্থাপন করা হয়। প্রতিযোগিতাটি ক্রিকেট বিশ্বের অত্যন্ত সুদক্ষ খেলোয়াড়দের সমন্বয়ে তৈরী করা হয়েছে এবং বর্তমানে বিশ্বের প্রায় ১১টি ভিন্ন দেশ থেকে খেলোয়াড়দের সাথে চুক্তিনামায় স্বাক্ষর করা হয়েছে (৯টি পূর্ণ এবং ২টি সহযোগী সদস্য দেশ)। পাকিস্তানি খেলোয়াড়দের সংখ্যাগরিষ্ঠার ভিত্তিতে প্রতিযোগিতাটি গঠন করা হবে।
ফ্র্যান্চাইজিং প্রথম বাণিজ্যিকভাবে স্বত্ব ২০১৫ সালের ডিসেম্বরে ১০ বছরের জন্য $৯৩ মিলিয়ন বিনিময়ে কিনে নেয়।
এম-১২২ (মিশিগান হাইওয়ে)

এম-১২২ ছিল যুক্তরাষ্ট্রের মিশিগান অঙ্গরাজ্যের একটি প্রাক্তন স্টেট ট্রাঙ্কলাইন মহাসড়ক, যা সম্পূর্ণরুপে সেন্ট ইগন্যাচ কাউন্টিতে অবস্থিত। ম্যাকিনেক ব্রিজ তৈরি হওয়ার পূর্বে, মহাসড়কটি ইউএস হাইওয়ে ২ (ইউএস ২) এর সাথে রাজ্য মহাসড়ক ফেরি ডকের মধ্যে সংযোগস্থাপনে ব্যবহৃত হয়েছিল। পরে মহাসড়কটি অবসর গ্রহণ করে এবং ১৯৫৭ সালে এটিকে স্থানীয় নিয়ন্ত্রণের ফিরে দেওয়া হয়েছিল।
ম্যাকিনেক ব্রিজ খোলার আগে, ভ্রমণকারীরা সেন্ট ইগন্যাচ থেকে ম্যাকিনেক শহরে ফেরিতে যাতায়াত করত। এম-১২২ স্ট্রেইটস স্টেট পার্কের নিকটে ইউএস ২ (বর্তমানে বিজনেস লপ ইন্টারস্টেট ৭৫) থেকে শুরু হয়েছে এবং শহরের মধ্যদিয়ে ফেরি রোড বরাবর ভ্রমণ করে, যেখানে এটি মূল মহাসড়ক থেকে দক্ষিণ-পূর্ব দিকে চলেছে। হর্নবাচ স্ট্রীটের পূর্বে, এম-১২২ পারো স্ট্রীটের কাছাকাছি পূর্ব দিকে বাক নিয়েছে। মহাসড়কটি শহরের দক্ষিণ-পূর্ব পাশ দিয়ে কোস্ট গার্ড স্টেশনের পরে রাজ্য ফেরি ডকসে গিয়ে শেষ হয়েছে।
১৯২৯ সালে ইউএস ৩১ ও স্ট্রেইটস স্টেট পার্কের সংযোগসড়ক হিসাবে এম-১২২ জাতীয় মহাসড়ক ব্যবস্থায় অধিকৃত ছিল। ১৯৩৬ সালে
দীপঙ্কর ঘোষ

দীপঙ্কর ঘোষ একজন ভারতীয় বাঙ্গালি পর্বতারোহী। ইনি এভারেস্ট পর্বতশৃঙ্গ আরোহণকারী অসামরিক ভারতীয় বাঙ্গালি এবং এভারেস্ট পর্বতশৃঙ্গ ছাড়াও আরও দুটি আট হাজারী পর্বতশৃঙ্গ সফল ভাবে আরোহণ করেন।
হাওড়া, বালির বেলানগরে এক ব্যাবসায়ীক পরিবারে জন্ম গ্রহণ করেন দীপঙ্কর ঘোষ। তিনি দুই ভাই এবং এক বোনের মধ্যে কনিষ্ঠ। তার পিতা শ্রী জীবন কৃষ্ণ ঘোষ এবং মাতা শ্রীমতী শ্রীলা রানী ঘোষ।
দীপঙ্কর ঘোষ হুগলীর উত্তরপাড়া অঞ্চলে সবুজসাথী প্রাইমারি বিদ্যালয়ে ভর্তি হন। তারপর রাঘুনাথপুর নফর অ্যাকাডেমি বিদ্যালয় এবং পরবর্তীকালে উত্তরপাড়া অমরেন্দ্র বিদ্যাপীঠ থেকে ১৯৮১ সালে মাধ্যমিক পাশ করেন। তিনি ১৯৮৩ সালে বালি জোড়া অশ্বতলা বিদ্যালয় থেকে উচ্চমাধ্যমিক পাশ করেন। তারপর তিনি ১৯৮৫ সালে কলকাতা বিশ্ববিদ্যালয়-এর বিদ্যাসাগর কলেজ থেকে বিজ্ঞানশাখায় স্নাতক হন।
তিনি স্নাতক হওয়ার পর ১৯৮৫ সাল থেকে ব্যাবসায় নিযুক্ত হন।
এম-১৫৭ (মিশিগান হাইওয়ে)

এম-১৫৭ হল যুক্তরাষ্ট্রে মিশিগান অঙ্গরাজ্যের একটি সংক্ষিপ্ত স্টেট ট্রাঙ্কলাইন মহাসড়ক। মহাসড়কটি সম্পূর্ণরুপে লোয়ার পেনিনসুলার রোসকমন কাউন্টিতে অবস্থিত। এটি মহাসড়ক ব্যবস্থার চতুর্থ সংক্ষিপ্ত মহাসড়ক এবং এটি প্রাদেনভিলের পূর্বে এম-১৮ এবং এম-৫৫ এর একটি সংযোগ সড়ক হিসাবে ব্যবহৃত হয়। বর্তমান সড়কটি ১৯৩০-এর দশকে নির্মাণ এবং এম-১৫৭ নামকরণ করা হয়েছিল।
এম-১৫৭ শুরু হয়েছিল রুডেনভিল এবং হাইটন লেক এর পূর্বে এম-৫৫ কে ছেদ করে। ট্রাঙ্কলাইন সড়কটি উত্তরে রায়ান লেকে যাবার আগে উত্তর-পশ্চিমে ঘুরে যায়। ছোট সংযোগ হিসাবে মহাসড়কটি উত্তর দিকে রসকমন প্রাদেশিক বন অতিক্রম করে প্রায় ১ মাইল পরে এম-১৮ এর সাথে সংযোগে যায়। এম-১৫৭কে দেশের অর্থনীতি, প্রতিরক্ষা , এবং গতিশীলতার কথা বিবেচনায় রেখে জাতীয় মহাসড়ক ব্যবস্থা এর তালিকাতে রাখা হয়নি। ২০০৮ সালে বার্ষিক গড় যানবাহন (এএডিটি) ছিল দিনে ৪৯৬ যান। 
এম-১৫৭ মনোনীত হয়েছিল ১৯৩১ সালে সংযোগ সড়ক হিসাবে এম-৫৫ এবং ইউএস ২৭ (যা বর্তমানে এম-১৮) এর মধ্যে। এক বছর পরেই সেই সংস্করণটি বর্জিত হয় এবং। একটি শ্রেণিবিন্যাস চালু হয় যা এখনকার দিনের এম-১৫৭ হিসেবে চিহ্নিত করা হয়।
স্ল্যাকারস্ সিডি ও গেমস্

স্ল্যাকারস্ সিডি ও গেমস্, সংক্ষেপে স্ল্যাকারস্, হল মিডওয়েস্টার্ন, মার্কিন যুক্তরাষ্ট্র অবস্থিত একটি খুচরা বিনোদন ব্যবসায় প্রতিষ্ঠান। প্রতিষ্ঠানটি নতুন এবং ব্যবহৃত উভয় ধরনের ভিডিও গেম ও সংগীতে বিশেষত্ব অর্জন করেছে। এটা মূলত সংগীতের দোকান হিসেবে ১৯৯৩ সালে মিসৌরির কলাম্বিয়ায় কার্ট জেলিনেক এবং পল জাশারিয়াস দ্বারা প্রতিষ্ঠিত হয়। দোকানটি স্থানীয় সংগীত বিক্রির জন্য এবং ক্লাসিক সংগীতের সংকলনের জন্য বেশ সমাদৃত। ২০০৭ সালে নিন্টেন্ডো উই মজুদ করার জন্য প্রতিষ্ঠানটি কিছু বিতর্ক সৃষ্টি করে। ২০০৯ সাল পর্যন্ত মিসৌরি এবং ইলিনয় রাজ্যের ১০টি জায়গায় স্ল্যাকারস্-এর প্রসার ঘটেছে।
জেলিনেক বলেছিল, "স্ল্যাকারস্" নামটি মূলত এসেছে তাদের কলেজের অবসরে ভিডিও গেম খেলে আর গান শুনে একজন "স্ল্যাকার" হওয়া থেকে। কয়েক বছর পরপর ভিন্ন ভিন্ন জায়গায় নতুন দোকান খোলা হবে, যাতে দু'টি দোকান এক জায়গায় রেখে ব্যবসাতে ক্ষতি না হয়। জেলিনেক এবং জেশারিয়াস দোকানগুলোর চেইন ব্যবস্থাপনা করেন হ্যন্ডস্-অন পদ্ধতিতে।
কে-৬০ (ক্যান্সাস হাইওয়ে)

কে-৬০ (ক্যান্সাস হাইওয়ে)যুক্তরাষ্ট্রের ক্যান্সাসের একটি রাজ্য মহাসড়ক। রাস্তাটি ৪.২৮৪ মাইল (৬.৮৯৪ কি.মি.) লম্বা। রাস্তাটি উত্তরের ইউএস রুট ৩৬ (ইউএস ৩৬) থেকে শুরু করে অ্যালমিনার কাছে কে-৩৮৩ তে গিয়ে সমাপ্ত হয়। কে-৬০ রাস্তাটি ১৯৩০ সালের দিকে তৈরী করা হয়।
নর্টনের (পূর্ব দিকে অবস্থিত) ১১ মাইল পূর্বে এবং ফিলিপসবার্গের ১৯ মাইলে পশ্চিমে অবস্থিত ইউএস ১১ থেকে কে-৬০ এর যাত্রা শুরু হয়। রাস্তাটি এরপর সবুজ তৃণভূমি এবং মাঠ পেরিয়ে উত্তর দিকে চলতে থাকে। এরপর রাস্তাটি উত্তর পশ্চিম দিকে মোড় নেয়। মেইন রাস্তার সাথে মিলিত হয়ে কে-৪৪ আবারও উত্তর পশ্চিমের অ্যালমিনার দিকে চলতে থাকে। কাইল রেলওয়ের নিকটবর্তি কে-৩৪৩ এ গিয়ে রাস্তাটির সমাপ্তি ঘটে। 
রাস্তাটির রক্ষানাবেক্ষনের দায়িত্বে রয়েছে ক্যান্সাস ডিপার্টমেন্ট অব ট্রান্সপোর্টেশান (কেডিওটি)। কেডিওটি মূলত রাজ্যে সকল রাস্তাঘাট মেরামত এবং রক্ষনাবেক্ষনের কাজ করে থাকে। কাজের অংশ হিসেবে কেডিওটি নিয়মিত যানচলাচলের পরিসংখ্যান করে থাকে। পরিসংখ্যান গুলো মূলত দৈনিক যান চলাচলের সম্পর্কে ধারণা দেয়। ২০১০ সালের তথ্য মতে, গড়ে দৈনিক ২০ টি ট্রাকসহ রাস্তাটি দিয়ে ১১৫ টি যানবাহন চলাচল করত। যদিও রাস্তাটিকে জাতীয় মহাসড়ক ব্যবস্থার অংশ করা হয়নি। জাতীয় মহাসড়ক ব্যবস্থা দেশের অর্থনীতিতে গুরত্বপূর্ন অবদান রাখে।
কে-৬০ রাস্তাটি ১৯২৭ থেকে ১৯৩০ সালের দিকে তৈরী করে ক্যান্সাস স্টেট হাইওয়ে কমিশন, কমিশন রাজ্যটির সকল রাস্তাঘাট মেরামত এবং দেখাশুনা করে থাকে। তখনকার দিকে রাস্তাটি কাঁচাসড়ক হিসেবেই ব্যবহৃত হতো। ১৯৪৮ থেকে ১৯৫০ সালের দিকে রাস্তাটিকে পাঁকা করা হয়। তখন থেকে এখন পর্যন্ত কে-৬০ এর তেমন কোন পরিবর্তন সাধিত হয়নি।
কে-১৭১ (ক্যান্সাস হাইওয়ে)

কে-১৭১ (ক্যান্সাস হাইওয়ে) যুক্তরাষ্ট্রের দক্ষিণ-পশ্চিমাঞ্চলীয় রাজ্য ক্যান্সাসের একটি রাজ্য মহাসড়ক। রাস্তাটি ৪.৮৯০ মাইল (৭.৮৭০কি.মি.) দীর্ঘ। কে-১৭১ মুলত ক্রফোর্ড এবং চিয়ার্কি কাউন্টির সংযোগ সড়ক। তবে পূর্বাঞ্চলীয় ০.৪ মাইল বাদ দিয়ে ধরলে দেখা যায় পুরো রাস্তাটিই চিয়ার্কি কাউন্টিতে অবস্থিত। রাস্তাটির পূর্ব প্রান্ত মিসৌরী রাজ্যের সীমান্ত বরাবর অপ্লিসে অবস্থিত, যখন পশ্চিম প্রান্ত অবস্থিত পিটসবার্গের ইউএস রুট ৪০০ এবং ইউএস রুট ৬৯ এর সংযোগস্থলে। কে-১৭১, ২০০৩ সালে তৈরী করা হয়েছে। এখনো যা অপরিবর্তিত অবস্থায় বিদ্যমান আছে।
কে-১৭১ পিটসবার্গের চার মাথা থেকে শুরু হয়। যেখানে চার মাথার এক মাথায় ইউএস-৪০০, বাকি মাথাগুলোতে যথঠক্রমে ইউএস-৬৯, ইউএস-১৬০, এবং কে-১৭১ অবস্থিত। যেখান থেকে রাস্তাটি পূর্বদিকে অপ্লিসের দিকে অগ্রসর হয়। রাস্তাটি রাজ্য সীমান্ত অতিক্রম করার পূর্বে দক্ষিণে মোড় নেয় এবং মিসৌরি রাজ্যে গিয়ে এর নাম রুট-১৭১ হয়ে যায়। পুরো রাস্তাটি মুলত গ্রাম্য কৃষি জমির পাশ দিয়ে চলে। রাস্তাটির দৈর্ঘ্য ৪.৮৯০ মাইল বা ৭.৮৭০ কি.মি. যদিও কে-১৭১ জাতীয় মহাসড়ক ব্যবস্থার অংশ নয়। T রাস্তার প্রথম চার মাইল যৌগিক ফুটপাত সহ পাঁকা সড়ক। দৈনিক গড়ে কে-১৭১ দিয়ে ২৬০০ এর মতো যানবাহন চলাচল করে। অন্যদিকে বাকি ০.৮৯০ মাইল যা কিনা বিটুমিন দিয়ে বাধানো সেদিক দিয়ে গড়ে দৈনিক ৩২৭১ টি যানবাহন চলাচল করে।
কে-১৭১ রাস্তাটি ২০০৩ সালে তৈরী করা হয়। রাস্তার কিছু অংশ যদিও কে-৫৭ এর অংশ ছিল। রাস্তাটির নামকরণের পর থেকে খুব একটা পরিবর্তনের ভিতর দিয়ে যেতে হয়নি। বেশ কয়েক বছরের জন্য বুশস্টন থেকে কে-৪ মহাসড়কের জন্য কে-১৭১ (পশ্চিমাঞ্চলীয়) বিদ্যমান ছিল। এই অংশটি ২০১০ সালে বন্ধ করে দেওয়া হয়।
কে-১৭৯ (ক্যান্সাস হাইওয়ে)

কে-১৭৯ (ক্যান্সাস হাইওয়ে) ১১.৫৪৪ মাইল (১৮.৬৪৯কি.মি.) লম্বা যুক্তরাষ্ট্রের ক্যান্সাস রাজ্যের হার্পার কাউন্টির একটি রাজ্য মহাসড়ক। রাস্তাটি ওকলাহোমা সীমান্ত বরাবর ওকলাহোমা স্টেট হাইওয়ে ১৩২(এসএইচ-১৩২) থেকে শুরু হয়ে, উত্তরের অ্যান্থনি শহরের কে-৪৪ এ গিয়ে সমাপ্ত হয়। রাস্তাটি ১৯৫৬ সালে নামকরণ করা হয়, যদিও এটি জাতীয় মহাসড়ক ব্যবস্থার অংশ নয়।
কে-১৭৯ রাস্তাটি ম্যানচেস্টারের অদূরে ওকলাহোমা সীমান্ত বরাবর ওকলাহোমা স্টেট লাইন থেকে শুরু হয়, এসএইচ-১৩২ এর অংশ হয়ে। তারপর রাস্তাটি উত্তরে মোড় নিয়ে কৃষি জমি ভেদ করে চলতে থাকে। অ্যান্থনি শহরে প্রবেশের পূর্বে রাস্তাটি বেশ কিছু হালকা মোড় নেয়। এখানে রাস্তাটিকে জেনিংস এভিনিউ বলা হয়। অ্যান্থনি থেকে মাত্র ০.৫ মাইল উত্তরে রাস্তাটি মেইন স্ট্রিট নামে পরিচিত কে-৪৪ এ গিয়ে শেষ হয়।
ক্যান্সাস ডিপার্টমেন্ট অব ট্রান্সপোর্টেশান (কেডিওটি) দ্বারা পরিচালিত হয় রাস্তাটি। প্রতি বছর কেডিওটি রাস্থায় দৈনিক চলাচল কারী গাড়ির সংখ্যা পর্যবেক্ষণ করে। ২০১২ সালের পরিসংখ্যান অনুযায়ী, রাস্তাটি দিয়ে দৈনিক গড়ে সর্বোচ্চ ৩০৩ থেকে সর্বনিম্ন ৪৩৩ টি গাড়ি চরাচল করত। যদিও রাস্তাটি জাতীয় মহাসড়ক ব্যবস্থার অংশ নয়। 
১৯৩৬ সালের ম্যাপে কে-১৭৯ কে পাঁকা সড়ক হিসেবে পাওয়া যায়। যদিও রাস্তাটিকে ১৯৫৬ সালে নামকরণ করা হয়। তখন থেকে এখন পর্যন্ত রাস্তাটির উল্লেখযোগ্য পরিবর্তন সাধিত হয়নি।
অন্টারিও মহাসড়ক ১২৭

কিংস হাইওয়ে ১২৭, (সাধারণত হাইওয়ে ১২৭-কে বুঝায়) হল অন্টারিওর কানাডিয়ান প্রদেশে একটি প্রাদেশিক রক্ষণাবেক্ষণকৃত হাইওয়ে। রাস্তাটি মেইনোথ থেকে শুরু হয়ে ব্যানক্রফটের উত্তরে হাইওয়ে ৬২ সাথে দক্ষিণ আলগোনকুইনের পৌরসভার হাইওয়ে ৬০, হুইটনি পূর্বদিকে এবং আলগোনকুইন প্রাদেশিক পার্ক সংযুক্ত করে। সম্পূর্ণ রাস্তাটি অন্টারিও প্রাদেশিক পুলিশ (ওপিপি) দ্বারা পাহারা দেওয়া হয়।
১৯৫৫ সালে হাইওয়ে ১২৭ মনোনীত হয়েছিল, সাধারণত আজ একই রাস্তাটি অনুসরণ করলে তা উত্তরে শেষ হয়। ১৯৬০ সালের শুরুর দিকে, পুরানো হাইওয়ে কয়েক কিলোমিটার বাইপাস করে হুইটনির পূর্ব দিকে একটি নতুন রাস্তা নির্মাণ করা সিদ্ধান্ত নেওয়া হয়। ১৯৬৩ সালে বাইপাসটি সম্পূর্ণ হয় এবং হাইওয়ে ১২৭-কে এর উপর দিয়ে বাইপাস করা হয়।
হাইওয়ে ১২৭ হল আলগোনকুইন পার্কের পূর্ব দিকে একটি দূরবর্তী সংযোগকারী মহাসড়ক। এটি অন্টারিওর প্রাচীনতম প্রাদেশিক পার্ক এবং বিশ্বের সবচেয়ে ঘন ক্যাম্পিং ভিত্তির একটি। এটি মেইনোথের হাইওয়ে ৬২ এর উত্তর প্রান্তর সাথে হুইটনির পূর্বদিকে হাইওয়ে ৬০-কে সংযোক্ত করে। হাইওয়ে ১২৭, শুধুমাত্র লেক সেন্ট পিটার কমিউনিটির উপর দিয়ে গিয়েছে। হাইওয়ে ১২৭ তার যাত্রার উত্তর থেকে দক্ষিণ টেরমিনিতে যাওয়ার সময় বৃহৎ অণুন্নত বনের উপর দিয়ে যায়, এবং শুধুমাত্র লেক সেন্ট পিটার নামে কমিউনিটি পরে।
কানাডিয়ান শিল্ড দিয়ে যাওয়া সর্বাধিক রাস্তাসমূহ, হাইওয়ে ১২৭ পাহাড় এবং ঘন সরলবর্গীয় বনের মধ্যস্থলে ভূখণ্ড মুস্কি-সংকুলের ভিতর দিয়ে ভ্রমণ করে। রাস্তার পাশে সামান্য কৃষি জমি রয়েছে। একটি দৈনিক গড়ে দেখা গিয়েছে যে, সম্পূর্ণ হাইওয়ে ১২৭ রাস্তাটিতে প্রায় ২৪৫০টি যানবাহন চলাচল করে, যার মধ্যে ১৮০০টি যানবাহন চলাচল করে মেইনোথর ভিতরে, যা সম্পূর্ণ হাইওয়ে ১২৭ এর প্রায় তিনগুণ। অন্টারিও অন্যান্য প্রাদেশিক মহাসড়ক অনুযায়ী হাইওয়ে ১২৭ ওপিপি দ্বারা টহল দেওয়া হয়।
১৯৫৫ সালে, হাইওয়ে ১২৭ প্রথম মেইনোথ এবং হুইটনি মধ্যে বিদ্যমান রাস্তা বরাবর মনোনীত করা হয়েছিল। ১৯শে অক্টোবর হেস্টিংস কাউন্টি এবং ১৬ই নভেম্বর নিপিসসিং এর মধ্যে বিভাগটি মনোনীত করা হয়। এই হাইওয়েটি মনোনীত হওয়ার সময় এর দীর্ঘ ছিল। প্রথম দিকে এটি উত্তরের লেক সেন্ট পিটার পর্যন্ত বাঁধানো ছিল, পরে একে নুড়ি রাস্তা করা হয়। পরবর্তী কয়েক বছর ধরে, হাইওয়েটি উত্তরে হুইটনির দিকে বাঁধানো ছিল। ১৯৬০ সালের শুরুর দিকে, হাইওয়েটির উত্তরদিকের বিভাগের পূর্বে পাশে বাইপাস করার সিদ্ধান্ত নেওয়া হয়। ১৯৬১ সালে শুরুতে নির্মাণ কাজ হয় এবং ১৯৬৩ সালে রাস্তাটির দৈর্ঘ্য কাটে কাজ সম্পন্ন করা হয়। একপাশের ছোটো পুনর্নির্মাণ থেকে হাইওয়ে ১২৭ রাস্তাটি এরপর থেকে আর পরিবর্তন হয়নি।
এম-৭০ (মিশিগান হাইওয়ে)

এম-৭০ ছিল যুক্তরাষ্ট্রের মিশিগান রাজ্যের একটি ট্রাঙ্কলাইন রাজ্য মহাসড়ক। রাস্তাটি ছিল ২২.১ মাইল লম্বা। ১৯২০-এর ধশকে এটির একদিকে ছিল আরনাক কাউন্টির স্টারলিং এবং অন্যপ্রান্তে ছিল ওগিম্যাও কাউন্টির প্রিসকট। রাস্তাটি পরবর্তীতে এম ৭৬ কেও যুক্ত করেছিল। এম ৭৬ রাস্তাটির শেষভাগ ছিল নেস্টার কর্ণারের এম-৫৫ এ। ১৯৬০ সালের দিকে যখন রাস্তাটির নামকরণ রহিত করা হয়, তখন পর্যন্ত এটি আধা পাঁকা সড়ক ছিল।
রাস্তাটির প্রধান অংশ যা কিনা এম-৭০ দ্বারা ব্যবহৃত হতো এটির আরম্ভ হয়েছিল স্টারলিং এর উত্তর পশ্চিমের এম-৭৬ থেকে। তারপর রাস্তাটি উত্তর দিকে অগ্রসর হয় এবংওগিম্যাও স্টেট ফরেস্টএর নিকটে রাইফেল রিভার অতিক্রম করে। রাস্তাটি মেলিটাতে পৌছে পূর্বদিকে মোড় নেয়। সেখান থেকে এম-৭০ পূর্বদিকে চলতে থাকে মেইন স্টিটের সাথে সাথে এছাড়াও আরো পরে এটি ম্যাপল রিড রোডের উত্তরে রিড রোড অতিক্রম করে।
রাস্তাটি ম্যাপল রিড রোড থেকে রিড রোড হয়ে উত্তরে ব্রিগস রোডে পৌছায়। ওগিম্যাও-আরনাক কাউন্টি লাইন অতিক্রম করে রাস্তাটি সাগা লেক রোড নাম ধারণ করে প্রিসকট গ্রামে প্রবেশ করে। সেখান থেকে রাস্তাটি প্রিসকটের শহরতলী হয়ে গ্রিনউড রোডে প্রবেশ করে। রাস্তাটি শেষ হয় নেষ্টার কর্ণার থেকে এক মাইল পশ্চিমে এম-৫৫ এ।
১৯১৯ সালের ১লা জুলাই এর ম্যাপে প্রথম এম -৭০ এর অস্তিত্ব প্রকাশ পায়। যদিও রাস্তাটি ট্রাংক লাইন মহাসড়ক ছিল কিনা এই ব্যাপারে সন্দেহ থেকেই যায়। রাস্তাটি স্টারলিং এর এম-৭৬ থেকে প্রিসকটের এম-৫৫ পর্যন্ত বিস্তৃতি ছিল। ১৯২৯ সালে যদিও এম-৫৫ কে সিল ক্রিক থেকে ইউএস ২৩ এর দিকে ঘুরিয়ে দেয়া হয়েছিল। হোয়াইটমোর থেকে প্রিসকট অংশটি পরে এম-৭০ এর সাথে যুক্ত করা হয়েছিল। যদিও ১৯৬০ সালের ১ লা জুলাই এর নামকরণ রদ করা হয়। তখন পর্যন্ত রাস্তাটি আধাপাঁকা ছিল।
মানব (রাজা)

মানব বা মানবদেব ছিলেন গৌড়ের স্বাধীন রাজা শশাঙ্কের ছোট ভাইয়ের ছেলে ও উত্তরাধিকারী। তিনি ছিলেন এই রাজবংশের শেষ নথিভুক্ত রাজা ও তাকে সম্ভবত উত্তর ভারতের রাজা হর্ষবর্ধন অথবা কামরূপের রাজা ভাস্করবর্মণ ক্ষমতাচ্যুত করেন। একাধিক সূত্রমতে রাজা হিসেবে তিনি ৮ মাস গৌড় শাসন করেন। বৌদ্ধ শাস্ত্রগ্রন্থ "আর্য-মঞ্জুশ্রী-মূল-কল্পে" উল্লেখ করা হয় যে রাজা মানব আট মাস সাড়ে পাঁচ দিন রাজত্ব করেছিলেন। ১৯৫৪ সালে শরদিন্দু বন্দ্যোপাধ্যায় রচিত ঐতিহাসিক উপন্যাস গৌড়মল্লার অনুসারে, হর্ষবর্ধনের সাথে যুদ্ধের পর মানব যুদ্ধক্ষেত্র থেকে পলায়ন করে গৌড় রাজ্যের একটি গ্রাম "বেতসকুঞ্জে" যান। সেখানে তার সাথে "রঙ্গনা" নামক এক নারীর পরিচয় হয়, যিনি মানবের প্রাণ রক্ষা করেন। পরবর্তিতে তিনি রঙ্গনাকে বিয়ে করেন ও রাজধানী উদ্ধারের উদ্দেশ্যে কর্ণসুবর্ণে যান কিন্তু তিনি ভাস্করবর্মণের গৌড় দখল করা প্রতিহত করতে ব্যর্থ হন। পরবর্তীতে মানবের এক পুত্রসন্তান হয়, যার নাম "বজ্রদেব" বা "বজ্র"। বজ্র মাত্র এক দিনের জন্য গৌড়ের রাজা ছিলেন। তবে বজ্রদেবের ঐতিহাসিকতা নিয়ে ইতিহাসবেত্তাদের মাঝে দ্বিমত রয়েছে।
স্যামসন ওকোম সেতু

সেতু নাম্বার ১৮৬০ (স্যামসন ওকোম ব্রিজ নামেও পরিচিত) হল যুক্তরাষ্ট্রের মন্টিভিল কানেটিকাটে অবস্থিত একটি ক্ষেত্র পাথরের খিলান সেতু। ১৯৩৬ সালে ওয়ার্ক প্রসেস এ্যাডমিনিস্ট্রেটর প্রকল্প হিসাবে কানেটিকাট স্টেট হাইওয়ে ডিপার্টমেন্ট এটি তৈরি করে। এটি মেহেগান উপজাতীয় এলাকায় একটি জমির অবস্থিত, যা একসময় শানটক স্টেট পার্কের অংশ ছিল।
ব্রিজটি সরকারিভাবে ব্রিজ নাম্বার ১৮৬০ হিসাবে উল্লেখ করা হয়, যা সচরাচর স্যামসন অকোন ব্রিজ নামে পরিচিত। সেতুর দক্ষিণ প্রান্তে একটি কাঠের নির্দশন রয়েছে, যা মহেগান কানিকাট থেকে মহেগান ঔপনিবেশিক সময়ের খ্রিষ্টান ধর্মপ্রচারক এবং শিক্ষাবিদ স্যামসন ওকোম এর স্মরণে। নিদর্শনটি এটি স্যামসন সেতু তার ঘোষণা নয়, কিন্তু অতিরিক্ত ব্যাখ্যা ছাড়াই এটি হচ্ছে স্যামসন ওকম সেতুর নাম স্থান। পাথরের-খিলান সেতুর স্পানগুলো শেনটক ব্রুকসহ ১২ ফুট (৩.৭ মিটার) যার মধ্যে খিলানের প্রায় ৬ ফুট (১.৮ মিটার) পানির উপরে থাকে। ১৯৩৬ সালে ওয়ার্ক প্রগেসিত এ্যাডমিনিসট্রেটর কর্তৃক নির্মিত ব্রিজটি মাঝারি আকারের ক্ষেত্রপাথর এবং পাড়া সিমেন্ট চুর্ণ দ্বারা তৈরি করা হয়। সেতুর অর্ধ-বৃত্ত খিলানগুলো তৈরি করা হয় পাথরের রিং দিয়ে, যার প্রত্যেকটি প্রায় ১৮ ইঞ্চি (৪৬ সেঃমিঃ) পুরু। ক্ষেত্রপাথর দিয়ে উইং দেয়াল সহ কাঠামো তৈরি হয়। সেতুর উপরে ক্রমবর্ধমান পথে ১৬ ফুট (৪.৯ মিটার) স্প্যান্ডিল আছে, যা নিম্ন প্যারাপেট দিয়ে গঠিত। রেলিং সহ সম্পূর্ণ সেতুর দৈর্ঘ্য ২০ ফুট (৬.১ মিটার) লম্বা।
এইচডি ২১৭১০৭

এইচডি ২১৭১০৭ (6 G. Piscium) পৃথিবী থেকে আনুমানিক ৬৫ আলোকবর্ষ দুরে মীন তারকামণ্ডলে অবস্থিত একটি ইয়েলো সাবজিয়ান্ট তারা। এটি ভরের দিক থেকে সূর্যের অনুরুপ, যদিও সুর্যের থেকে এটি যথেষ্ট পুরনো। এর দুটি পরিক্রমকারী গ্রহ আবিষ্কৃত হয়েছে: যার একটি খুব কাছে অবস্থিত এবং প্রতি সাতদিনে একটি কক্ষপথ সমাপ্ত করে, অপরটি অনেকদুরে অবস্থিত, যে একটি কক্ষপথ সমাপ্ত করতে আট বছর সময় নেয়।
এইচডি ২১৭১০ সূর্যের অতিশয় ঘনিষ্ট: হিপারকস এস্ট্রোমেটিক স্যাটেলাইট এর লম্বন ৫০.৭১ মিলারসেকেন্ড পরিমাপ করে, যা ৬৫ আলোকবর্ষ দুরত্বের সাথে সঙ্গতপূর্ণ। এর আপাত মান ৬.১৭, যার ফলে এটি খালি চোখে অনুকূল পরিবেশের মধ্যে দৃশমান হয়।
অ্যারিজোনা স্টেট রুট ৯৭

স্টেট রুট ৯৭ (এসআর ৯৭) অ্যারিজোনা অঙ্গরাজ্যের ১০.৯১ মাইল দীর্ঘ (১৭.৫৬ কিমি) রাষ্ট্রীয় মহাসড়ক। এটা দক্ষিণ-উত্তরপূর্ব কংগ্রেসের উত্তর-পশ্চিম ইউ.এস. রুট ৯৩ (ইউ.এস. ৯৩) থেকে বাগদাদের দক্ষিণ-পূর্ব এসআর ৯৬ এর দিকে চলে গেছে। রাস্তাটি ১৯৩০ দশকের পরে নির্মিত হয়েছিল এবং ১৯৪০ দশকের পরের সময় উন্নত করা হয়েছিল। ১৯৬২ সালে রাষ্টীয় রাস্তা হিসাবে প্রতিষ্ঠিত, এসআর ৯৭ ১৯৭০ দশকের আগে প্রশস্ত করা হয়েছিল। ২০০০ সালে মহাসড়কটিকে আনুষ্ঠানিকভাবে রাজ্যের মহাসড়ক ব্যবস্থার যোগ করা হয়েছিল।
যাত্রাপথটির ছেদ শুরু হয়েছে কংগ্রেসের উত্তর-পশ্চিম ইউ.এস. ৯৩ এবং দক্ষিণ-পূর্বের কিছুর সঙ্গে। দক্ষিণাবদ্ধ ইউ.এস. ৯৩ থেকে শুরু করে, কয়েক ফুট পর এসআর ৯৭ উত্তরদিকগামী ইউ.এস. ৯৩ কে অতিক্রম করেছে। এটি উত্তরপূর্ব দিকে একটি মরুভূমি অঞ্চলের মধ্য দিয়ে গেছে, একটি ময়লা রাস্তায় সংযুক্ত হয়ে ইউ.এস. ৯৩ তে ফিরে এসেছে। এসআর ৯৭ এর বক্ররেখা উত্তরমুখী ব্যুরো ক্রিক রাস্তার ছেদের পূর্বদিকের প্রান্তের আগে। আবার উত্তরপূর্বকোণে বেঁকে, সড়কটি বিভিন্ন স্থানীয় রাস্তা মিলেছে, তাদের অধিকাংশ ময়লা। মহাসড়কটি এসআর ৯৬ এর উত্তরাঞ্চলীয় প্রান্তে মিলিত হয়েছে যা উত্তর-পশ্চিমাভিমুখী বাগদাদের দিকে চলে গেছে।
মহাসড়কটি অ্যারিজোনা ডিপার্টমেন্ট অফ ট্রাস্নপোটেশন(এডিওটি) দ্বারা পরিচালিত হয় যারা রাষ্ট্র মহাসড়ক নির্মাণ ও রক্ষনাবেক্ষণের জন্য দ্বায়িত্বশীল। এই ভূমিকার অংশ হিসাবে, এডিওটি তাদের মহাসড়কে ট্রাফিকের পরিমাণ জরিপ করে। এই সার্ভে প্রায়ই দৈনিক ট্রাফিকের বার্ষিক গড়(এএডিটি) আকারে উপস্থাপন করা হয়, যা যানবাহন সংখ্যা যেগুলো বছরে গড়ে দিনে একটি রাস্তায় ভ্রমণ করে। ২০০৯ সালে, এডিওটি হিসাব করে যে গড়ে মাত্র ৫৫০ টি যানবাহন দৈনিক রাস্তাটি ব্যবহার করে। জাতীয় মহাসড়ক ব্যবস্থায় মহাসড়কে কোন অংশ তালিকাভুক্ত করা হয়নি, দেশের অর্থনীতি, প্রতিরক্ষা, এবং গতিশীলতায় যুক্তরাষ্ট্রের সড়ক ব্যবস্থা গুরুত্বপূর্ণ।
ব্যুরো ক্রিক রোডের উত্তরপূর্ব এসআর ৯৭ এর অংশ ১৯৩৯ সালে নির্মিত হয়েছে। ১৯৪৬ এবং ১৯৫১ সালের মধ্যে, ব্যুরো ক্রিক রোডের উত্তর অংশ উন্নত করা হয়েছিল এবং দক্ষিণের অংশ গ্রেডেড রাস্তা হিসাবে নির্মিত হয়েছিল। বাকি রাষ্ট্রীয় মহাসড়ক ব্যবস্থায় এসআর ৯৬ সংযোগ,এর বর্তমান রাউটিং বরাবর ১৯৬২ সালে রাস্তাটিকে রাষ্ট্রীয় রাস্তা হিসেবে বন্ধ দেয়া হয়েছিল। তারপর ১৯৭৩ সালে মহাসড়কটি সম্পূর্ণরূপে বাঁধানো হয়েছিল। ২০০০ সালে, রাস্তাটি সামান্য পুনঃবিন্যাস্ত করা হয়েছিল কারণ ইউ.এস ৯৩ প্রশস্তকরণ প্রকল্পটি দুই লেন মহাসড়ক থেকে চার লেন বিভক্ত মহাসড়ক হয়েছিল। সেই বছরেই, এসআর ৯৭ আনুষ্ঠানিকভাবে একটি রাজ্যীয় মহাসড়ক হয়ে ওঠে।
অ্যামিবোজোয়া

অ্যামিবোজোয়া () প্রায় ২৪০০টি প্রোটিস্ট প্রজাতি সমন্বিত একটি গুরুত্বপূর্ণ পর্ব বিশেষ, যাদের অধিকাংশের অঙ্গুলাকৃতি ভোঁতা সিউডোপড এবং নলাকৃতি মাইটোকন্ড্রিয়ার ক্রিস্টি বর্তমান। বেশিরভাগ ক্ষেত্রে অ্যামিবোজোয়াকে প্রোটিস্টা জগতের বা প্রোটোজোয়া জগতের একটি পর্ব হিসেবে শ্রেণিবিভাগ করা হয়েছে। ইন্টারন্যাশনাল সোসাইটি অব প্রোটিস্টোলজিস্টস কর্তৃক অ্যামিবোজোয়াকে সুকেন্দ্রিক জগতের একটি মহাদল হিসেবে বর্ণনা করা হয়েছে। বেশিরভাগ ফাইলোজেনেটিক প্রমাণ অনুসারে অ্যামিবোজোয়াকে ওপিস্থোকোন্ট নামক সুকেন্দ্রিক জগতের অপর এক মহাদলের সঙ্গে একসঙ্গে ইউনিকোন্ট বা অ্যামর্ফিয়া বা ওপিমোডা নামক এক শ্রেণীতে রাখা হয়ে থাকে।
অ্যামিবোজোয়া বিভিন্ন প্রকারের প্রজাতির সমষ্টি হলেও অধিকাংশ সদস্যের মধ্যে কিছু সাধারণ বৈশিষ্ট্য বর্তমান। অ্যামিবোজোয়ার কোষগুলি সাধারণতঃ দানাদার এন্ডোপ্লাজম এবং স্বচ্ছ এক্টোপ্লাজমে বিভক্ত। চলনের সময় এন্ডোপ্লাজম সামনের দিকে এবং এক্টোপ্লাজম কোষ পর্দার সমান্তরালে ভেতরের দিকে প্রবাহিত হয়। এই সময়, বেশির ভাগ অ্যামিবোজোয়ার প্রজাতির স্পষ্ট একটি সামনের ও পেছনের দিক তৈরি হয়, যার ফলে সমগ্র কোষটি একটি সিউডোপডের আকার নেয়। আবার অনেক সময় একটি নির্দিষ্ট দিকে অনেকগুলি সিউডোপড তৈরি হয়, যা সেই দিকে চলনে সহায়তা করে। যতক্ষণ না পর্যন্ত জীবটি দিকপরিবর্তন করে, ততক্ষণ পর্যন্ত কোষের দানাদার এন্ডোপ্লাজম একটি নির্দিষ্ট দিকে সিউডোপডের দিকে প্রবাহিত হয় এবং এক্টোপ্লাজম অন্যদিকে সরে যায়। সমস্ত অ্যামিবোজোয়া ফ্যাগোসাইটোসিস পদ্ধতির মাধ্যমে খাদ্যসংগ্রহ করে থাকে, যেখানে কোষটি সিউডোপডের সাহায্যে খাদ্যকণাকে চারপাশ থেকে ঘিরে ধরে একটি ভ্যাকুওল তৈরি করে তার মধ্যে আবদ্ধ করে, যাতে সেগুলিকে বিভিন্ন প্রকার উৎসেচকের সাহায্যে ভেঙ্গে গ্রহণ করা যায়।
অ্যামিবা ও ক্যাওসের মত অধিকাংশ অ্যামিবোজোয়ার বহিরাবরণ থাকে না অথবা ককলিওপোডিয়াম ও কোরোটনেভেলার মত অ্যামিবোজোয়ার সূক্ষ বহিরাবণ থাকে। আবার আর্কেলিনিডা বর্গের প্রজাতিদের দেহ কঠিন বহিরাবণ থাকে, যার একটিমাত্র ছিদ্র দিয়ে সিউডোপড বেরিয়ে আসতে পারে।
অ্যামিবোজোয়া ও ওপিস্থোকোন্টের মধ্যেকার সাদৃশ্য লক্ষ্য করে অন্যমান করা হয়েছে যে এই দুইটি দলের প্রজাতি একটি বিশেষ ক্লেড গঠন করে। টমাস ক্যাভেলিয়ার-স্মিথ এই শাখার নাম দিয়েছেন ইউনিকোন্ট, যারা একটিমাত্র ফ্ল্যাজেলা যুক্ত একটি সাধারণ পূর্বপুরুষের বংশধর। কিন্তু ২০১২ খ্রিষ্টাব্দে অ্যাডল এই শাখার নাম দিয়েছেন অ্যামর্ফিয়া। সাম্প্রতিককালে এক গবেষণায় অ্যামর্ফিয়া এবং মালাউইমোনাসা ও কোলোডিক্টায়ন গণের জীবদের একত্রে ওপিমোডা নামক শ্রেণীতে অন্তর্ভুক্ত করা হয়েছে।
সাধারণতঃ সমস্ত কন্দাকৃতি সিউডোপড যুক্ত অ্যামিবোজোয়া প্রজাতিকে লোবোসা উপপর্বের অন্তর্ভুক্ত করা হয়ে থাকে। ১৯৯৬ খ্রিষ্টাব্দে টমাস ক্যাভেলিয়র-স্মিথ ও চাও তাদের গবেষণাপত্রে মত দেন যে, আর্ক্যামিবা ও মাইসিটোজোয়া লোবোসা উপপর্বের সঙ্গে ঘনিষ্ঠ সম্পর্কযুক্ত এবং পার্কোলোজোয়া ও এই উপপর্বের মধ্যে কোন সম্পর্ক নেই। এরপর তারা অ্যামিবোজোয়া পর্বের মধ্যে কোনোসা নামক একটি নতুন উপপর্ব প্রচলন করেন ও তার মধ্যে আর্ক্যামিবা ও মাইসিটোজোয়া অধোপর্ব হিসেবে স্থান পায়র সাম্প্রতিককালে অণু জিনবিদ্যার উপাত্ত তাদের এই শ্রেণিবিন্যাসকে সমর্থন করছে। লোবোসা উপপর্বে ফ্ল্যাজেলা বিহীন, ভোঁতা কন্দাকৃতি সিউডোপড বিশিষ্ট অ্যামিবোজোয়া এবং কোনোসা উপপর্বে ফ্ল্যাজেলা যুক্ত সূচালো অল্প শাখাযুক্ত সিউডোপড বিশিষ্ট অ্যামিবোজোয়া স্থান পেয়েছে।
বুরুন্ডি জাতীয় মহিলা ফুটবল দল

বুরুন্ডি জাতীয় মহিলা ফুটবল দল বিশ্ব মহিলা ফুটবল প্রতিযোগিতায় বুরুন্ডি দেশের প্রতিনিধিত্ব করে। এই দলটি এখন পর্যন্ত ফিফা স্বীকৃত কোনো ফুটবল ম্যাচে অংশগ্রহণ করেনি। দেশটিতে কার্যকর সিনিয়র জাতীয় দল নেই। এই দেশটিকে ফুটবলে প্রচুর সমস্যার মোকাবেলা করতে হচ্ছে। নারীর সমঅধিকার এবং শিক্ষার অপ্রতুলতা সেসব সমস্যাগুলোর মধ্যে অন্যতম। ২০০০ সালের পূর্ব পর্যন্ত বুরুন্ডিতে কোনো মহিলা ফুটবল প্রোগ্রাম চালু ছিলোনা, এবং ২০০৬ সাল পর্যন্ত মাত্র ৪৫৫ জন খেলোয়াড় রেজিস্ট্রেশন করেন।
১৯৮৫ সালে, কয়েকটি দেশে শুধু মহিলা ফুটবল দল চালু ছিলো। এসময় বিশ্বব্যাপী মহিলা ফুটবলের জনপ্রিয়তা বাড়তে থাকে, কিন্তু তারও ২ যুগ পর পর্যন্ত বুরুন্ডিতে কোনো মহিলা ফুটবল দল ছিলো না। ২০০৯ সালে বুরুন্ডি ফিফা স্বীকৃত সিনিয়র এবং অনূর্ধ্ব-২০ জাতীয় দল ঘোষণা করে। অনূর্ধ্ব-২০ দল ২০০২, ২০০৪ এবং ২০০৬ সালে একটি করে আন্তর্জাতিক খেলায় অংশগ্রহণ করে।
সিনিয়র জাতীয় দল এখন পর্যন্ত ফিফা নিয়ন্ত্রিত কোনো আন্তর্জাতিক খেলায় অংশগ্রহণ করেনি। ২০০৭ সালে ফিফা মহিলা বিশ্বকাপ ফুটবলে অংশগ্রহণ করার জন্য প্রস্তুতি নিলেও শেষপর্যন্ত তারা অংশগ্রহণ করেনি। এই দলটি অসংখ্য প্রতিযোগিতা থেকে নিজেদের প্রত্যাহার করে নেয়। ২০০৮ সালে আফ্রিকান মহিলা ফুটবল চ্যাম্পিয়নশিপ থেকে তারা নিজেদের প্রত্যাহার করে নেয়ার ফলে গণতান্ত্রিক কঙ্গো প্রজাতন্ত্র স্বয়ংক্রিয়ভাবে প্রতিযোগিতায় খেলার সুযোগ পায়। এই দলটি ২০১০ এবং ২০১২ সিএএফ মহিলা চাম্পিয়নশীপ থেকে প্রথম রাউন্ডের পূর্বেই নিজেদের প্রত্যাহার করে নেয়। ২০১২ সালে পর্যন্ত ফিফা রাঙ্কিংইয়ে এই দলটির কোনো স্থান নেই।
বুরুন্ডি ২০০৭ সালে [ জাঞ্জিবারে] আফ্রিকান কনফেডারেশন ফুটবল (সিএএফ) প্রতিযোগিতায় অংশগ্রহণ করার কথা থাকলেও শেষপর্যন্ত পর্যাপ্ত অর্থের অভাবে এই প্রতিযোগিতা বাতিল হয়ে যায়। নিকোলাস মুসোনিয়ে, পূর্ব এবং কেন্দ্রীয় আফ্রিকান ফুটবল অ্যাসোসিয়েশনের (সিএসিএএফএ) সচিব, এই ইভেন্ট সম্বন্ধে বলেন, "সিএসিএএফএ এর বিগত বছরগুলোর অর্জনের স্বীকৃতিস্বরুপ সিএএফ এই অঞ্চলের মহিলা ফুটবলের উন্নতি করতে চায়।" সদস্য রাষ্ট্রগুলোর বিভিন্ন আর্থিক সমস্যা এবং রাজনৈতিক অস্থিরতার পরেও সিএসিএএফএ এর কঠোর পরিশ্রমের দ্বারা অর্জনের তারিফ করে সিএএফ। সিএসিএএফএ এর সদস্য রাষ্ট্রগুলো মহিলাদের ফুটবলকে গুরুত্বের সাথে দেখেনি। সিএএফ এখন এই অঞ্চলের নারীদেরকে ফুটবলের প্রতি আকর্ষিত করতে একটি দীর্ঘমেয়াদী প্রচারকার্য শুরু করতে চায়। কিন্তু পর্যাপ্ত অর্থের অভাবে প্রতিযোগিতা বাতিল হয়ে যায়।
বিভিন্ন সমস্যার কারণে আফ্রিকাতে মহিলাদের ফুটবল উন্নয়ন কর্মকাণ্ড পিছিয়ে যাচ্ছে। শিক্ষার অভাব, দারিদ্রতা, নারী বৈষম্যতার কারণে এখানকার ফুটবলে উন্নয়ন বাধাগ্রস্থ হচ্ছে। অনেক মানসম্পন্ন মহিলা ফুটবলার পর্যাপ্ত সুবিধার অভাবে নিজ দেশ ছাড়তে বাধ্য হচ্ছে। আফ্রিকার দেশগুলোর ফুটবলে প্রায় সকল আর্থিক যোগান দিয়ে যাচ্ছে ফিফা, তাদের আফ্রিকান ফুটবল ফেডারেশন পর্যাপ্ত আর্থিক যোগান দেয় না।
ফেডারেশন ডি ফুটবল ডু বুরুন্ডি, দেশের জাতীয় ফুটবল সংস্থা, একটি মহিলা ফুটবল প্রোগ্রাম চালু করে ২০০০ সালে। ২০০৬ সাল পর্যন্ত ৪৫৫ জন মহিলা ফুটবলার নিবন্ধিত হন। উঠতি মহিলা ফুটবলারের অভাব হলো তাদের ফুটবলের অন্যতম প্রধান সমস্যা। লিন্ডা এনসেকেরা হলেন তাদের ফুটবল সংস্থার প্রধান।
জাতীয় ফুটবল ফেডারেশনের বাহিরে, কমিশন ন্যাশনাল ডু ফুটবল ফেমিনিন প্রতিষ্ঠা পায় ১৯৯০ সালে এবং একটি লিগ এবং মহিলা দল বুজুম্বারার সহিত একিসাথে সংগঠিত।
কে-১ (ক্যান্সাস মহাসড়ক)

কে-১(ক্যান্সাস হাইওয়ে) যুক্তরাষ্ট্রের ১৩.৩৬৩ মাইল (২১.৫০৬ কিমি) দূরত্বে ক্যানসাস থেকে 'র একটি সরল এবং সোজা রাজ্য মহাসড়ক । এই মহাসড়কটি এর আওতাধীন নয় । বাট্টারমিল্কের দক্ষিণ সীমানার প্রান্ত ঘেষে ওকলাহোমার দক্ষিণ প্রান্তের সংযোজন হয়েছে । যেখান থেকেই নামের মহাসড়কটি আরম্ভ হয়েছে । এর দক্ষিণে যুক্তরাষ্ট্রের এবং তে এই মহাসড়কটির উত্তর প্রান্তের অবস্থান ।এই মহাসড়কটিতে এর এক হিসাবে দেখা গেছে যে, আনুমানিক ৬০০ থেকে ৬৪৫ জন ট্র্যাফিক প্রতি দিন এই মহাসড়কে যাতায়াত করে । কে-১ মহাসড়ক এর সমগ্র রাস্তাটা আংশিক নকশা দিয়ে গড়া । মহাসড়কের রাস্তা এর সৌন্দর্যময় শিলা পাথর দিয়ে তৈরী । 
কে-১ মহাসড়ক আরম্ভ হয়েছে <nowiki>ওক্লাহোমা</nowiki>র সীমানা ধরে এবং ওক্লাহোমা স্টেট মহাসড়ক ৩৪ থেকে সুদূর এর পথ চলা । ওকলাহোমা মহাসড়কের উত্তর-পশ্চিমাভিমুখী রাস্তার দিক হয়ে সোজা যাওয়ার আগে এর উত্তর প্রান্তে সামান্য ঘুরলে কে-১ মহাসড়কের উত্তরের মূল রাস্তায় পৌছা যায় । এটা উত্তর দিকে হয়ে কে-১ এর গন্তব্যে পৌছার একটি দিক নির্দেশনা । এই সড়কের দৈর্ঘ্য ১৩.৩৬৩ মাইল (২১.৫০৬ কিমি) । সড়কটি এর ইউনিকর্পোরেট কমিউনিটি সেন্টার হয়ে কে-১ মহাসড়কের দিকে গেছে । এই সড়কে এটিই একমাত্র কমিউনিটি প্রতিষ্ঠান । বাটারমিল্ক থেকে, কে-১ মহাসড়কটি উত্তরাভিমুখী হয়ে অগ্রসর হয়েছে । এই সড়কটি এর দক্ষিণে যুক্তরাষ্ট্রের এবং কে বিভক্ত করে । কে-১ এর সমগ্র রাস্তাটা আংশিক নকশা দিয়ে গড়া । মহাসড়কের রাস্তা এর সৌন্দর্যময় শিলা পাথর দিয়ে তৈরী । বিটুমিনাসের শিলা পাথর প্রলেপ সচরাচর অধিক ট্র্যাফিক ধারণ ক্ষমতা সম্পন্ন সড়কে দেয়া হয় না । বার্ষিক গড় ট্র্যাফিক হিসাবে দেখা গেছে, প্রতিদিন ক্যান্সাস-১ এর ৪.০০০ মাইল(৬.৪৩৭ কিমি) দক্ষিণ প্রান্ত হয়ে মহাসড়ক-৬৪৫ এ এবং উত্তর দিক হয়ে ৬৫.৩৬৩ মাইল (৮.৬৩১ কিমি) বিস্তৃতিতে ৬০০ জনেরও বেশি ট্র্যাফিক বাড়ছে । এই মহাসড়কটি এর আওতাধীন নয় ।
কে-১ মহাসড়কটি ১৯১৮ থেকে ১৯৩২ সালের মধ্যে কোন এক সময় উন্নয়ন করা হয়েছিলো । প্রকৃতপক্ষে, কে-১ মহাসড়কটি তার এখনকার নির্ধারিত পরিসীমার শেষ প্রান্ত থেকে উত্তরে আরোও প্রচুর সামনে পর্যন্ত এর বিস্তৃতি ছিল । কোল্ডওয়াটারের দক্ষিণে ওকলাহোমা ক্যান্সাসের পাশ হয়ে গ্রিন্সবার্গ, কিন্সলে, পশ্চিমাঞ্চলের পাউনি কাউন্টি, লা ক্রোসে, হ্যায়স, প্লেনভিয়া স্টকটন এবং ফিলিপ্সবার্গ থেকে উত্তর প্রান্ত যা উডরাফট শহড় পর্যন্ত বিস্তৃত ছিল । এই রাস্তাটি কে-২২ (ক্যান্সাস হাইওয়ে) তে এসে শেষ হয় । <nowiki></nowiki>কে-২২<nowiki></nowiki> এর আদি নাম ছিল যুক্তরাষ্ট মহাসড়ক ৮৩ এবং সড়কটি নেব্রাস্কার সীমান্তে এসে শেষ হয়েছিল ।
১৯৪১ সালে, কে-১ মহাসড়কটি যুক্তরাষ্ট মহাসড়ক ১৮৩ নামে পরবর্তীতে নামকরণ করা হয় । যেটি রোজেল এবং প্লেইনভিলার সড়কদ্বয়ের মধ্য পথ ধরে তার সমাপ্তি ঘটে। ১৯৫০ এর দিকে, যুক্তরাষ্ট মহাসড়ক ১৮৩ নামের মহাসড়কটির সবকিছুর পরিবর্তন আনা হয় কিন্তু কে-১ এর বিন্যাস বর্তমান রাখা হয় । ১৯৫৩ সালের পরে সড়কের উন্নয়ণ অভ্যাহত থাকায় এতে পরিবর্তন আনা হয় । ১৯৫০ থেকে ১৯৫৩ সালের মধ্যে কে-১ এর এই অংশ তার সে সময়ের গঠন করা সড়কের সাথে সংযুক্ত করা হয় । ১৯৫৩ সালে, <nowiki></nowiki>কে-১<nowiki></nowiki> মহাসড়কটি পরিপূর্ণ মত দর্শনে এর ব্যাপ্তি, সীমানা বিন্যস্ত করা হয়, যা এখনো কে-১ (ক্যান্সাস মহাসড়ক) এর সীমানা হিসেবে চিহ্নিত করা হয় ।
বিসাউ প্যালেস হোটেল, জয়পুর

বিসাউ প্যালেস হোটেল, জয়পুর হলো জয়পুর, ভারতের একটি ইতিহাসিক এবং নামকরা হোটেল। হোটেলটি ১৯ শতকে নির্মিত হয়েছিল এবং হোটেল প্যালেসটি মূলত ছিল রাঘুবীর সিংজির নিজস্ব প্যালেস, যিনি ছিলেন একজন রাজকীয় মানুষ এবং বিখ্যাত ব্যক্তি। হোটেলটি জয়পুর শহরের পুরাতন শহরের কোল ঘেষে অবস্থিত, চাঁন্দ পোল (পুরাতন শহরের অভ্যর্থনা গেট) থেকে অল্প একটু উত্তরে। এটি উপশহরের এক কিলোমিটার বা ০.৬৩ মাইল উত্তরপূর্বে অবস্থিত। ভারতের অন্যতম পর্যটন শহর হিসাবে জয়পুরের সুনাম রয়েছে ফলে হোটেলটি ভারতের জনগনের নিকট অনেক পরিচিত। 
মহারাজা শাওয়ায় জগৎ সিং (১৮০৩-১৮১৮) আমলে ১৯ শতকে নির্মিত হোটেলটির, বহি:কাঠামোটি মূলত বিখ্যাত ব্যক্তি রাঘুবীর সিংজির প্যালেস হিসাবে ব্যবহৃত হতো। শেখাওয়াতি এস্টেট বাসাটি ছিল বিসাও এর রাওয়ালস। প্যালেসটিকে হোটেলে পরিনত করা হয় ১৯৭৭ সালে, এটি এখন ইতিহাসিক হোটেল যা জয়পুরের পুরাতন বাজার এলাকায় অবস্থিত।
বিসাও প্যালেস হোটেলটিতে একটি বক্র অনুপ্রবেশ ফলক আছে, এবং প্যালেসের আবদ্ধ এলাকটিতে চেকার্ডবোর্ড ধাচেঁর মেঝে বিদ্যমান। যদিও মূল লাউঞ্জের মেঝে কাঠের তৈরী। হোটেলটিতে আছে ৩৬ টি কামড়া, কোন কোনটির রয়েছে সম্পূর্ণ ভিন্ন ধাচের খাট এবং অলংকার সজ্জা। কামড়া গুলিতে রয়েছে দুর্মূল্য আসবাবপত্র এবং তৈজস পত্রাদি।প্যালেসের ফায়ারপ্লেসে মাহারাজা বিসাউ এর একটি ছবি ঝুলিয়ে দেয়া হয়েছে। হোটেলটির কামড়া গুলির বাইরের দেয়ালে রয়েছে বিভিন্ন তৎকালীন আমলের তরবারী। এই তরবারী সমূহ রাজা মুসলমানদের সহিত যুদ্ধের সময় ব্যবহার করেছিলেন। বসার কামড়ার পাশেই আছে কাঠের দেয়ারের লাইব্রেরি যাতে রয়েছে বই দারা পূর্ন বুকসেল্ফ। বিভিন্ন রাজস্থানীয় নকশার পাশাপাশি সেখানে রয়েছে বিভিন্ন সোকেজ যেখানে অনেক অলংকারাদী, অস্ত্র, হাতির খুলি রাখা আছে। অনেক চিত্রকার্য রয়েছে যার ভেতর একটি ছবি আছে বিশেষ ভাবে উল্লেখযোগ্য। সেই ছবিটিতে একটি বাঘ শিকারে দৃশ্য আছে এবং লর্ড মাউন্টব্যাটেন বিসাউ এর রাজকীয় পরিবার দর্শনের ছবি। হোটেলটিতে আছে তিনটি রেস্তোরা এর ভেতর একটিতে প্রদর্শন করা হয় রাজস্থানি আঞ্চলিক নাঁচ যখন বুফে ডিনার করা হয়।
বিসাউ প্যালেস হোটেলে পৌছানো যায় একটি বক্র অনুপ্রবেশ পথ দিয়ে। সামনে রয়েছে একটি খুব চমৎকার বাগান, যেখানে রয়েছে বিভিন্ন প্রজাতির পাখি সমূহ। অন্যান্য সুবিধা সমূহের ভেতর একটি উল্লেখযোগ্য সুবিধা হলো সুইমিংপুল এবং টেনিস কোর্ট।
হোটেলটিতে মোট স্যুট আছে ৩৬ টি। কামড়া গুলির ভেতর পরিপাটি স্বাজসজ্জা সংবলিত রুম দর্শনার্থিদের জন্য অপেক্ষা করছে আন্তরিক সেবা সমূহ উপহার দিতে। হোটেলটিটে রয়েছে দুইটি রেস্তোরা যেখানো সুস্বাদু খাবার হিসাবে রয়েছে স্থানীয় এবং বিভিন্ন বিদেশী খাবার ও পানীয় সহ। হোটেলে রয়েছে সুবিশাল পার্কিং ব্যবস্থা।
অস্টিনের সুউচ্চ ভবনের তালিকা

অস্টিন, টেক্সাসের ইউ.এস সিটিতে কমপক্ষে ১৮০ ফুটের ৬২ টি ভবন রয়েছে। এদের মধ্যে সবচেয়ে লম্বা হলো স্টরি অস্টোনিয়ান যা ৬৮৩ ফুট (২০৮ মিটার) লম্বা। ২০১০ সালে এর নির্মাণকার্য শেষ হয়। এটি হোস্টান ও ডালাস এর বাইরে এবং টেক্সাস ও মিসিসিপি নদীর পশ্চিমে সবচেয়ে বড় ভবন। ২য় লম্বা ভবন হলো ৩৬০ কন্ডমিনিয়ামস, যার উচ্চতা ৫৮১ ফুট (১৯৯ মিটার)। ২০০৮ থেকে ২০১০ এর মধ্যে এটিই ছিল অস্টিনের সবচেয়ে বড় ভবন। ভবনটি ফ্রোস্ট ব্যাংক টাওয়ার এর মতো করে তৈরী করা হয়েছিল যা ২০০৪ থেকে ২০০৮ পর্যন্ত অস্টিনের সবচেয়ে লম্বা ভবন ছিল।
অস্টিনে গগনচুম্বি ভবন তৈরীর সূচনা হয় ১৯১০ সালে যখন স্ক্যাব্রো ভবন তৈরী করা হয়েছিল। স্ক্যাব্রো ভবনকে প্রায়ই বলা হয় শহরের প্রথম গগনচুম্বি ভবন। ১৯৭০ সালে এবং ১৯৮০ সালে অস্টিন শহরে গগনচুম্বি ভবন তৈরীর ধুম পড়ে। এর ফলে অস্টিন শহরে ৩০ টি লম্বা ভবন সৃষ্টি হয়েছিল। ২০০৭ সালে থেকে অস্টিন শহর দ্বিতীয়বারের মতো গগনচুম্বি ভবন তৈরীর তেজী ভাব দেখা দিয়েছিল, যার ফলে অস্টনিয়ান এবং ৩৬০ কন্ডমিনিয়াস সহ অনেক আকাশছোঁয়া ভবন সৃষ্টি হয়েছিল। ২০১৫ সালের জুলাই মাসে অস্টিন শহরে অতিরিক্ত ৫০ টি গগনচুম্বি ভবন গড়ে তোলার উদ্যোগ নেওয়া হয় এবং এদের মধ্যে অনেক ভবনের নির্মাণকার্য শুরু হয়ে গেছে। ২০১৫ সালের মার্চ মাসের ঘোষণা অনুযায়ী, এই শহরের কোনো ভবনই ইউনাটেড স্টেটসের সেরা ১০০ লম্বা ভবনের তালিকার আওতায় নেই।  
নিচের ক্রম তালিকায় অস্টিনের কম্পক্ষে ১৮০ ফুট (৫৫ মিটার) উচ্চতার গগনচুম্বি সম্পূর্ণ ভবনের নাম ও উচ্চতা দেওয়া হলো। সেই সাথে তালিকায় স্থপতি বর্ণনা সহ এন্টেনা মাস্তুল এবং অন্যান্য মূল প্ল্যান দেওয়া হলো। 'বছর' কলাম দ্বারা বোঝানো হয়েছে যে বছরে ভবন তৈরী কাজ শেষ হয়েছে।
বৈঁচি, হুগলি জেলা

বৈঁচি ভারতের পশ্চিমবঙ্গ রাজ্যের একটি শহর। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের শহর। শহরটি হাওড়া থেকে ৭১ কিলোমিটার দূরে অবস্থিত।
মনে করা হয়, বৈঁচিফল থেকে শহরটির নামকরণ করা হয়েছে।
শহরটি বাঁটিকা, বিবেকানন্দ পল্লী, বেরালা, চারাবাগান, নুনিয়াডাঙা, তেলকোপা, হালদার দিঘি, এবং আলিপুর নিয়ে গঠিত।
২০১১ আদমশুনানি অনুসারে এই শহরটির জনসংখ্যা ২১৭৮০। এখানে গড় স্বাক্ষরতার হার ৭০·৮%।
এলিট গ্র্যান্ড হোটেল

এলিট গ্র্যান্ড হোটেল (পূর্বে নাম: "কোহিনুর আশিয়ানা হোটেল") একটি পাঁচ তারকা হোটেল যা ভারতের চেন্নাইয়ের সেম্মিনচেরীর পুরাতন মাহাবালিপুরাম রোডে অবস্থিত। হোটেলটি তার অতিথিয়তার জন্য বিশেষ ভাবে পরিচিত। এখানে অতিথিদের ব্যক্তিগত পর্যায়ে পরিচর্যা প্রদান করা হয়। যে সকল খাবার এই হোটেলে পরিবেশন করা হয় সেগুলি অত্যন্ত সুস্বাদু। হোটেলটিতে প্যাকেজ সুবিধা প্রদান করা হয়ে থাকে যেখানে থাকা এবং খাওয়ার বিষয়ে অর্ডার অনেক আগে থেকেই বুকিং করা যায়। মূলত এখানে যে সকল অতিথি আসেন থাকার উদ্দেশ্য সকলেরই প্রশংসার প্রথম দিকে থাকে এখানকার কর্মচারীরা যারা সার্বক্ষনিক অতিথিদের উন্নত সেবা প্রদান করতে সদা প্রস্তুত থাকেন।
হোটেলটি নির্মাণ করেছিল আশিয়ানা হোটেল প্রা: লি: যেখানে তাদের বিনিয়োগের পরিমাণ ছিল ১,০০০ মিলিয়ন রূপি এবং যার উদ্ভোধন করা হয়েছিল ২০০৭ সালের অক্টোবর মাসে। প্রাথমিক ভাবে হোটেলটিতে ছিল ১১৪টির মতো রুম। পরে, ২০১২ সালে আরো কিছু রুম সংযোজিত করায় রুমের সংখ্যা দাড়ায় ১৭৮টিতে।
হোটেলটি নির্মিত হয়েছে ২.২৫ একর জমির উপর। হোটেলটির আছে ৫ টি খাবার এবং পানীয় ভ্যানু, যার ভেতর একটি আবার সারাদিন ব্যাপী বহুরকম কুজিন সম্পন্ন রেস্তোরা যার নাম কারামেল, একটির নাম সিল্ক যেটি বিশষভাবে থাই খাবারের জন্য বিখ্যাত এবং একটি হলো গ্রীল জাতীয় খাবারের জন্য বিশেষভাগে তৈরী যার নাম ওয়াইল্ড ফায়ার, একটি লাউঞ্জ এ রয়েছে পানশালা যার নাম আই-লাউঞ্জ, এবং ২৪ ঘণ্টা খোলা ক্যাফে যার নাম বাইটস। হোটেলটির আরো আছে একটি থাই স্পা এবং ব্যায়ামের কেন্দ্র এবং চিটানাদ-স্টাইলের ১৪ মিটার আউটডোর পুল যার এলাকার পরিমাণ ১,৮০০ বর্গ ফিট এবং এটার আরো আছে ২৭,০০০ বর্গ ফিটের মিটিং রুম এবং এখানে মোট জন সমাগোমের সর্বোচ্চ সীমা ২৫০০ জনের। হোটলটিতে আছে ৫,২৫০ বর্গ ফুটের একটি গ্র্যান্ড বল রুম।
২০০৮ সালের সেপ্টেম্বর মাসে, কুলেনারি চ্যালেঞ্জে এবং এক্সিবিশন ২০০৮ আশিয়ানা হোটেল জিতে নেয় বেস্ট হোটেল ট্রফি থেকে যা অনুষ্ঠিত হয়েছিল ২০০৮ সালের চেন্নাই শহরে যার আয়োজক ছিল ইন্ডয়ান ফেডারেমন অব কুলিনারি এসোশিয়েশন (আইএফসিএ)।
এম-১৪৪ (১৯৩৭-১৯৩৯ মিশিগান হাইওয়ে)

এম-১৪৪, যুক্তরাষ্ট্রের মিশিগান অঙ্গরাজ্যের দুইটি প্রাক্তন রাজ্য ট্রাঙ্কলাইন মহাসড়কের কিছু অংশ নিয়ে রাস্তাটির নামকরণ করা হয়েছিল । এম-১৪৪ এর মূল অংশটি ০.৩৮৮ মাইল(০.৬২৪ কিমি) দীর্ঘ পার্শ্বীয় রাস্তা হিসেবে পূর্ব ল্যান্সিং, মিশিগান এর মিশিগান রাজ্য পুলিশ সদর দপ্তর থেকে মিশিগান এভিনিউ-এ সংযোগ ঘটায়, সেসময় এর নাম ছিল এম-৩৯। ১৯৩৭ সালে রাস্তাটির এরূপ নামকরণ করা হয় এবং ১৯৩৯ সালে তা বাতিল করে দেয়া হয়। পরে রসকমনের উত্তরাংশ ও অসকোডা কাউন্টিতে এর নাম পাল্টে দ্বিতীয় দফা সংস্কারের সময় এম-১৪৪ করা হয়।
সেসময় এম-১৪৪ মিশিগান রাজ্য পুলিশ সদর দপ্তর থেকে শুরু হয়ে মিশিগান রাজ্য কলেজ পর্যন্ত বিস্তৃত, যা বর্তমানে মিশিগান রাজ্য বিশ্ববিদ্যালয়। মহাসড়কটি হ্যারিসন রোড থেকে উত্তর দিক বরাবর চলে গিয়ে রেড সিডার নদী অতিক্রম করে। নদীর উত্তরে ট্রাঙ্কলাইনটি মিশিগান এভিনিউ এর সাথে সংযোগ স্থাপনের মাধ্যমে শেষ হয় (সেসময় এম-৩৯, যা বর্তমানে নম্বরবিহীন মহাসড়ক এম-১৪৩)।
এম-১৪৪ এর প্রথম রূপরেখা নকশা করা হয় ১৯৩৭ সালে রাজ্য পুলিশ সদর দপ্তরের সাথে সংযোগকারী হিসেবে। মহাসড়কটি ১৯৩৯ সালে বন্ধ করে দেয়া হয়।
অ্যারিজোনা স্টেট রুট ৯৬

স্টেট রুট ৯৬ (এসআর ৯৬) অ্যারিজোনা অঙ্গরাজ্যের কেন্দ্রীয় অংশের পূর্ব-পশ্চিমে অবস্থিত ২১.৭৯ মাইল (৩৫.০৭ কিমি) দীর্ঘ রাষ্ট্রীয় রাজপথ। এটা বাগদাদের পূর্ব থেকে পাহাড়ের কাছাঁকাছি ইয়াভাপি প্রদেশ রোড ১৫ (সিআর ১৫) দিয়ে চলে গেছে। রাস্তাটি ১৯৩০ দশকের পরে নির্মিত হয়েছিল এবং ১৯৬২ সালে বাগদাদ থেকে পাহাড়ের পার্শ্বদেশ পর্যন্ত একটি রাষ্ট্রীয় রাস্তা হিসেবে খুলে দেয়া হয়েছিল। বাগদাদ থেকে ৯৭ এসআর বিভাগটি রাজ্যীয় মহাসড়ক ব্যবস্থায় সরকারি অংশ ছিল না, যদিও মহাসড়কের বাকিটুকু শতক ঘুরে সরকারিভাবে মনোনীত হয়েছিল।
এসআর ৯৬ বাগদাদের প্রাচীন ডিক রাস্তা দিয়ে ছেদ শুরু করেছে। প্রায় চার মাইল (৬.৪ কিমি) পূর্বে এসআর ৯৭ এর সঙ্গে একটি মোড়, যার দক্ষিণ প্রান্ত ইউ.এস. রুট ৯৩ (ইউ.এস. ৯৩) এ মিলিত হয়েছে। এসআর ৯৭ এর মোড়ে থেকে, এসআর ৯৬ এর পূর্বের শীর্ষ প্রান্ত মরুভূমি এলাকায় মধ্য দিয়ে গেছে। তারপর সড়কটি দক্ষিণদিকে ঘুরেছে, এবং সান্তা মারিয়া রিভার রোডকে ছেদের পরে, এটা সান্তা মারিয়া নদীকে অতিক্রম করেছে এবং কিছুটা দক্ষিণ-পূর্বদিকে বাঁক নিয়েছে।  পাহাড়ী এলাকার মধ্য দিয়ে, এসআর ৯৬ পূর্বদিকে ঘুরেছে এবং মাথাকাটা ক্রমিক বাঁকের মধ্য দিয়ে অতিক্রম করেছে। মহাসড়কটি পাহাড়ের রাস্তা ছেদ করে সিআর ১৫ এর পশ্চিম প্রান্তে শেষ হয়েছে। রাস্তাটি সিআর ১৫(বাগদাদ রোড) হিসাবে পূর্বে প্রিস্কটের দিকে চলে গেছে। 
মহাসড়কটি অ্যারিজোনা ডিপার্টমেন্ট অফ ট্রাস্নপোটেশন(এডিওটি) দ্বারা পরিচালিত হয় যারা রাষ্ট্র মহাসড়ক নির্মাণ ও রক্ষনাবেক্ষণের জন্য দ্বায়িত্বশীল। এই ভূমিকার অংশ হিসাবে, এডিওটি তাদের মহাসড়কে ট্রাফিকের পরিমাণ জরিপ করে। এই সার্ভে প্রায়ই দৈনিক ট্রাফিকের বার্ষিক গড়(এএডিটি) আকারে উপস্থাপন করা হয়, যা যানবাহন সংখ্যা যেগুলো বছরে গড়ে দিনে একটি রাস্তায় ভ্রমণ করে। ২০০৯ সালে, এডিওটি হিসাব করে যে গড়ে মাত্র ৪৫০ টি যানবাহন উভয় প্রান্তে দৈনিক রাস্তাটি ব্যবহার করে।  জাতীয় মহাসড়ক ব্যবস্থায় মহাসড়কে কোন অংশ তালিকাভুক্ত করা হয়নি, দেশের অর্থনীতি, প্রতিরক্ষা, এবং গতিশীলতায় যুক্তরাষ্ট্রের সড়ক ব্যবস্থা গুরুত্বপূর্ণ।
পাহাড়ের সাথে বাগদাদের সংযোগ একটি রাস্তাটি ১৯৩৯ সালে নির্মিত হয়েছিল। রাস্তাটি ১৯৬২ সালে রাষ্ট্রীয় মহাসড়ক ব্যবস্থার মধ্যে নেওয়া হয়েছিল. এটার ব্যাপ্তি নির্ধারিত হয় পাহাড় থেকে বাগদাদ পর্যন্ত। ১৯৮১ সালে, ডানের রাস্তাকে যাত্রাপথে অভিগমন ও রাস্তা উপর সেতু জন্য উন্নতি করা হয়েছিল।  ২০০০ সালে, এসআর ৯৭ থেকে পূর্ব প্রান্ত পর্যন্ত সড়কের অংশ সরকারিভাবে প্রদেশের মহাসড়ক ব্যবস্থার যোগ করা হয়েছিল।  যদিও কিছু সাইনএজ পশ্চিমের এসআর ৯৭ সংযোগস্থলে আছে, যে অংশ সরকারিভাবে রাষ্ট্রীয় মহাসড়কের অংশ নয়।